Hyde Engineering + Consulting Mengumumkan Pelantikan Ketua Pegawai Eksekutif

Kerren Bergman Dinaikkan Pangkat untuk Mengetuai Hyde Global Corporation

BOULDER, Colorado, 15 Januari 2021 /PRNewswire/ — Hyde Engineering + Consulting, Inc. (Hyde) rakan kongsi sedunia untuk perkhidmatan perundingan dan reka bentuk berasaskan penyelesaian, mengumumkan pelantikan Kerren Bergman sebagai Ketua Pegawai Eksekutif (CEO).  Cik Bergman akan mengetuai perusahaan global Hyde yang sedang berkembang, mengambil alih jawatan kepimpinan Korporat daripada John Hyde, Pengerusi dan Pengasas syarikat tersebut.

“Saya teruja untuk menyandang jawatan sebagai Ketua Pegawai Eksekutif serta memimpin pasukan kejuruteraan dan analisis kami yang hebat ke arah penawaran perkhidmatan dan pengembangan masa hadapan, yang dibina atas visi dan kepakaran rakan sekerja yang juga rakan lama saya, John Hyde. Peluang ini merupakan suatu penghormatan di luar jangkaan,” kata Bergman.

“Saya amat berbesar hati mengumumkan pelantikan Kerren Bergman sebagai Ketua Pegawai Eksekutif Hyde Engineering + Consulting, Inc. Kerren telah bersama-sama syarikat yang berusia 27 tahun ini, lebih daripada 23 tahun dan dalam tempoh tersebut, beliau telah menunjukkan kecemerlangan dalam setiap jawatan yang disandang. Saya amat yakin dengan kebolehan dan kesungguhan Kerren untuk berjaya dalam peranannya sebagai Ketua Pegawai Eksekutif yang bakal menerajui perniagaan global kami,” kata Hyde. “Tahniah diucapkan kepada Kerren atas sumbangan beliau yang banyak kepada Hyde Engineering + Consulting hingga ke hari ini dan di sinilah bermulanya pencapaian yang lebih tinggi untuk tahun-tahun akan datang!”

Setelah mengasaskan Hyde Engineering pada tahun 1993, John Hyde terus menyokong organisasi ini sebagai Jurutera Utama serta Pengerusi Ahli Lembaga Pengarah Eksekutif dan Ahli Lembaga Pengarah Asia Hyde. Kepemimpinan Encik Hyde dalam industri akan diteruskan dalam arena teknikal serta menyokong perniagaan Hyde di A.S. dan perniagaan antarabangsa di Eropah, India, Singapura dan Kanada.

Cik Bergman baru-baru ini berkhidmat sebagai Presiden Hyde dan bekerjasama rapat dengan Encik Hyde serta Ahli Lembaga Pengarah Eksekutif sebagai persediaan untuk transisi jawatan Ketua Pegawai Eksekutif syarikat tersebut. Hyde telah mengalami pertumbuhan yang ketara dalam tempoh perjawatan Kerren selama 23 tahun dan peranan terdahulu beliau menerajui Operasi Global, Sumber Manusia, Kualiti, Keselamatan, IT dan Pembangunan Perniagaan telah memberinya pengetahuan yang luas untuk berkembang maju dalam peranan baharu ini. Semangat Kerren untuk mengatasi harapan pelanggan dan membangunkan pasukan Hyde yang luar biasa mendorong visi strategiknya untuk mencapai hasil yang didambakan. Bergman memiliki ijazah sarjana muda dan sarjana Pendidikan dari Universiti California, Los Angeles. Sila layari http://www.hyde-ec.com untuk biodata penuh.

Rangkaian global Hyde Engineering + Consulting mempunyai 11 lokasi di 5 buah negara, yang terlibat dalam projek-projek global dengan kakitangan melebihi 250 orang di seluruh dunia, yang menyediakan reka bentuk sistem proses, permulaan tugas dan pengesahan, pematuhan FDA dan teknologi pembersihan yang canggih untuk industri farmaseutikal, bioproses serta industri yang mempunyai proses kawal selia.

Sila hubungi:Karrie Hogan │ Pengarah Perjawatan Global karrie.hogan@hyde-ec.comSUMBER Hyde Engineering + Consulting, Inc. │ (303) 577-1301 │ www.hyde-ec.com

Source: Hyde Engineering + Consulting, Inc.

Keywords: Computer/Electronics Health Care/Hospital Medical/Pharmaceuticals Personnel announcements STEM (Science，Technology，Engineering，Mathematics)

Source: PRNEWSWIRE


Vivo S1 Pro Bakal Tampil Dengan Kamera Swafoto Luar Biasa 32MP & 48MP kamera Utama!

Bersempena dengan pelancaran peranti Vivo S1 Pro di malaysia pada 3 Disember ini, mereka telah mendedahkan keupayaan kamera peranti ini yang sangat menakjubkan.

Menurut Vivo, S1 pro ini bakal dilengkapi dengan kamera hadapan 32MP dan disertakan dengan AI Face Beauty. Ia turut dilengkapi dengan beberapa ciri lain seperti Pose Master, Portrait Framing dan Portrait light effects bagi menghasilkan gambar selfie yang lebih baik.

Berbicara tentang kamera, Vivo S1 pro ini turut dilengkapi dengan kamera kamera di bahagian belakang yang mana kamera utamanya adalah 48MP. Melengkapi kehebatan kamera ini adalah 8MP Super Wide-Angle Camera, 2MP Super Macro Lens dan 2MP Bokeh Camera yang mampu memberikan gambar yang menawan.

Walaubagaimanapun, spesifikasi dalam peranti ini belum diketahui lagi. Jadi sama-sama kita nantikan kehadiran peranti ini di Malaysia!

Artikel Berkaitan:


Xiaomi Mi Note 2 Diperkenalkan! Ada Sikit Macam…

Xiaomi baru je mengumumkan peranti flagship terbaru mereka, Mi Note 2 yang dilengkapi skrin dwi melengkung di dua sisi, panel gelas di bahagian belakang, kamera berspesifikasi tinggi…macam biasa dengar je kan deskripsi ni, macam tengah menceritakan peranti Samsung Galaxy Note7 yang sudah pun diberhentikan pengeluaran dan penghasilan.

Galaxy Note7 sememangnya salah satu peranti yang kami kagumi kerana kualiti binaan, reka bentuk dan spesifikasinya yang hebat, namun malangnya model tersebut hanya mampu bertahan buat masa yang singkat sahaja.

Jika anda rindukan Galaxy Note7 mungkin anda boleh menunggu pula Mi Note 2. Rekaannya mirip Galaxy Note7 dan berdasarkan imej yang dikongsikan semasa pelancaran, nampaknya Xiaomi benar-benar serius dalam pelancaran model ini dengan melengkapkannya dengan spesifikasi yang cukup hebat.

Kami akan pastikan anda menerima berita semasa berkenaan peranti ini sekiranya ia dibawa masuk ke dalam pasaran Malaysia.


Nearby

Nearby Live adalah aplikasi sosial yang menggunakan konsep lokasi seperti kebanyakan aplikasi sosial lain. Anda juga boleh mencari kenalan melalui minat yang sama seperti aktiviti yang diminati, cita rasa muzik dan pelbagai lagi, anda cuma perlu masukkan informasi diri anda dan cari kenalan melalui fungsi carian. Selain itu anda juga boleh melihat orang yang membuka profil anda dan bertegur sapa dengan mereka.

Fungsi chat pada peranti ini juga selamat dengan lapisan sekuriti yang digunakan pihak developers aplikasi. Nearby Live ini boleh digunakan pemilik peranti iOS, Android dan Windows Phone.

Muat Turun


Lazada Utamakan Bekalan Barangan Runcit & Keperluan Harian Semasa PKP 3.0 Dengan Penghantaran 24 Hingga 48 Jam

Sebagai persediaan untuk memenuhi permintaan barangan runcit dalam talian yang semakin meningkat semasa Perintah Kawalan Pergerakan (PKP) 3.0 diperketatkan, Lazada telah mengukuhkan operasi logistiknya dengan khidmat penghantaran 24 hingga 48 jam, sambil menyokong rakyat dengan jutaan baucar Penghantaran Percuma setiap hari bagi barangan keperluan.

Pembeli dalam talian boleh mendapatkan akses mudah kepada bekalan sayur-sayuran, buah-buahan, daging, makanan laut, dan bahan masak yang segar, serta barangan keperluan harian daripada ribuan peniaga runcit di halaman ‘Shop From Home’ menerusi pautan (http://lzd.co/MalaysiaShopFromHome). Berjuta-juta baucar harian Penghantaran Percuma* juga disediakan di halaman tersebut dan akan dibekalkan semula setiap hari pada jam 12 tengah malam, untuk memberi bantuan ekonomi kepada rakyat Malaysia yang mendapatkan barangan keperluan di dalam talian. Peniaga-peniaga terpilih di halaman tersebut juga mempunyai penghantaran hari sama, 24 jam, dan 48 jam di Lembah Klang*.

Selepas gigih berkhidmat kepada masyarakat sejak tahun lepas, para peniaga runcit yang mengekalkan prestasi dan produk yang berkualiti tinggi telah berjaya mendapatkan kepercayaan komuniti tempatan, seperti yang dilihat daripada penarafan positif mereka yang tinggi. Antara peniaga tempatan kegemaran daripada halaman ‘Shop From Home’ termasuk:

Perusahaan mikro, kecil dan sederhana (PMKS) dialu-alukan untuk mendaftar sebagai penjual baharu di Lazada, tanpa kos, menerusi pautan ini (http://lzd.co/SellOnLazadaMY) dengan memanfaatkan pakej rangsangan Lazada Pintar Niaga.


Automation Anywhere Melantik Eksekutif Jualan untuk Menerajui Pertumbuhan Awan RPA Besar-besaran di Seluruh Asia Pasifik dan Jepun

Mantan Ketua Pegawai Operasi Dell EMC bakal memimpin usaha transformasi digital pelanggan di APJ

SAN JOSE, California, 23 Jun 2021 /PRNewswire/ — Automation Anywhere, peneraju global dalam Automasi Proses Robotik (RPA) awan, hari ini mengumumkan pelantikan Dmitri Chen sebagai Naib Presiden Eksekutif Jualan syarikat untuk rantau APJ (Asia Pasifik dan Jepun).

Dmitri membawa pengalaman kepimpinan teknologi selama lebih dua dekad ke dalam Automation Anywhere, yang merangkumi perisian, perkakasan dan perkhidmatan di syarikat awam dan swasta termasuk Dell EMC sebagai Ketua Pegawai Operasi di APJ. Terkini, beliau merupakan Naib Presiden Eksekutif dan Pengurus Besar APJ di New Relic, sebuah platform kebolehcerapan berasaskan awan.

Dengan jawatan baharu ini, beliau akan mempercepat pertumbuhan RPA awan syarikat di seluruh rantau untuk mendayakan pelanggan dalam memulakan dan meningkatkan proses perjalanan automasi mereka dengan pantas memandangkan semakin banyak organisasi yang beralih kepada model penghantaran automasi awan.

Automation Anywhere telah membezakan dirinya daripada semua vendor RPA yang lain dengan satu-satunya platform automasi perusahaan Automation 360 didayakan AI serta natif awan di dunia iaitu AARI, yang membawakan pengalaman pengguna kepada perusahaan melalui antara muka bot ke manusia, memudahkan tugas harian dan dengan satu pakatan strategik bersama Google Cloud.

“Dengan adanya veteran industri transformasi digital yang berpengalaman dalam pasukan, kami membolehkan lebih ramai pelanggan di APJ memanfaatkan awan RPA dan automasi pintar,” kata Chris Riley, Ketua Pegawai Hasil, Automation Anywhere. “Saya gembira mengalu-alukan kedatangan Dmitri untuk membina momentum pasaran ketika kami menuju ke arah fasa pertumbuhan seterusnya di rantau ini.”

Sebelum menyertai New Relic, Dmitri merupakan seorang veteran berpengalaman selama 20 tahun di Dell EMC yang baru-baru ini berkhidmat sebagai Ketua Pegawai Operasi dan Naib Presiden Jualan Khusus untuk rantau APJ. Dengan jawatan ini, beliau bertanggungjawab memimpin pelanggan APJ dalam menelusuri inisiatif transformasi digital yang kritikal dan mendorong pertumbuhan melalui penerimagunaan portfolio teknologi syarikat.

Berinteraksi dengan Automation Anywhere:Layari laman web kami: automationany.comIkuti kami di Twitter: @AutomationAnywhTerokai bersama kami di Instagram: https://www.instagram.com/automation_anywhere/Berhubung dengan kami di LinkedIn:  https://www.linkedin.com/company/automation-anywhere

Tentang Automation Anywhere  Automation Anywhere ialah peneraju global dalam Automasi Proses Robotik (RPA) yang memberi kuasa kepada pelanggan untuk mengautomasikan proses perniagaan serba lengkap dengan bot perisian pintar–pekerja digital didayakan AI yang menjalankan tugas secara manual dan berulang, sekali gus menghasilkan keuntungan produktiviti yang dramatik, mengoptimumkan pengalaman pelanggan dan pekerja yang banyak terlibat. Syarikat ini menawarkan satu-satunya platform automasi natif awan dan berasaskan web yang menggabungkan RPA, kecerdasan buatan, pembelajaran mesin dan analisis, menghasilkan TCO yang lebih rendah, keselamatan yang lebih tinggi dan kebolehskalaan yang lebih pantas berbanding platform monolitik lama. Bot Store miliknya, merupakan pasaran pertama dan terbesar di dunia dengan lebih 1,200 penyelesaian automasi pintar prabina. Automation Anywhere telah menggunakan hampir 3 juta bot untuk menyokong beberapa perusahaan terbesar di dunia merentasi keseluruhan industri di lebih 90 buah negara. Untuk maklumat lanjut, sila layari www.automationanywhere.com.

Automation Anywhere dan AARI merupakan tanda dagangan/tanda perkhidmatan atau tanda dagangan/tanda perkhidmatan berdaftar Anywhere, Inc. di Amerika Syarikat dan negara-negara lain.

Logo – https://ering.com.my/wp-content/uploads/2021/06/automation-anywhere-melantik-eksekutif-jualan-untuk-menerajui-pertumbuhan-awan-rpa-besar-besaran-di-seluruh-asia-pasifik-dan-jepun.jpg

Keywords:  Computer Software Computer/Electronics Electronic Design Automation Personnel announcements

Source: PRNEWSWIRE


CES 2020: Razer Kishi – Alat Kawalan Permainan Mudah Alih Khas Peranti Android & iOS

Dalam acara tahunan CES 2020, Razer juga mempamerkan beberapa gajet menarik salah satunya adalah Razer Kishi – sebuah alat kawalan permainan mudah alih yang dibangunkan atas kerjasama dengan Gamevice.

Apa yang unik pada Razer Kishi, ia dihasilkan khas untuk peranti Android dan iOS. Bermakna anda boleh menggunakannya walaupun peranti bersaiz besar seperti Pixel, Samsung atau iPhone.

Hanya sambungkan pada peranti pintar dan bermain dengan butang kawalan fizikal, segala permainan menjadi lebih mudah terkawal dan lancar.

Alat kawalan ini akan dilancarkan pada suku pertama 2020, buat masa kini harga masih tidak diumumkan lagi.


Siri HUAWEI Mate 40 Bakal Dilancarkan Pada 22 Oktober Ini!!!!!

Kini sah!!!! HUAWEI bakal melancarkan satu lagi peranti flagship terbaharunya pada 22 Oktober ini yang dikenali sebangai siri HUAWEI Mate 40.

Tiada lagi spesifikasi yang terdedah mengenai peranti ini selain daripada tarikh perasmiannya.

Namun ia seperti biasa bakal memberikan prestasi yang sangat baik khususnya dari aspek dalaman dan kuasa kamera. Jadi, sama-sama kita nantikan!!!!


OnePlus 5 Kini Dengan Kemasan Warna Soft Gold

Semenjak OnePlus 5  diperkenalkan bulan lalu, ia menjadi salah sebuah telefon pintar yang hadir dengan fungsi kamera antara yang tercanggih. Oleh itu, baru-baru ini OnePlus memperkenalkan satu lagi warna baru iaitu Soft Gold sebagai warna tambahan kepada Slate Gray dan Midnight Black.

Keluaran varian ini juga dikatakan terhad untuk pasaran Global serta kemasan ini dilihat seakan-akan sama dengan model OnePlus 3  yang dikeluarkan pada tahun lepas. Konfigurasi untuk versi ini didatangkan bersama kapasiti RAM 6GB dan storan seluas 64GB. Namun, untuk versi 8GB/128GB ia hanya terdapat pada kemasan warna yang terdahulu.

Ketersediaan OnePlus 5 Soft Golf Limited Edition untuk pasaran Malaysia masih belum dimaklumkan oleh pihak OnePlus, tetapi untuk pasaran India tarikhnya akan ditentukan dalam masa terdekat ini.


Reviu Eksklusif: Xiaomi Redmi Note 3, Kemunculan Sulung Redmi Binaan Besi

Redmi merupakan siri model utama bagi jenama Xiaomi, ia menggabungkan elemen reka bentuk yang cantik dan prestasi terbaik pada harga yang sangat kompetitif. Xiaomi diangkat sebagai salah satu syarikat yang berjaya menawarkan smartphone berprestasi tinggi pada harga bajet.

Setelah agak menyepi pada penghujung tahun lalu, kini Xiaomi Malaysia mengumumkan pelancaran ahli keluarga terbaru siri Redmi. Dikenali sebagai Redmi Note 3, peranti ini memperlihatkan usaha dari Xiaomi dalam menambah baik produk mereka dari segenap segi. Ikuti ulasan editor untuk mengetahui dengan lebih mendalam tentang Redmi Note 3.

Redmi Note 3 merupakan peranti pertama dari siri Redmi yang dibina menggunakan rangka besi, lantas memberikan ini keteguhan binaan yang lebih baik dari model terdahulu selain memberikan sentuhan premium kepada peranti. Rangka besi ini juga mempunyai lengkungan pada sisinya yang memberikan rasa selesa ketika dipegang walaupun ia mempunyai skrin sebesar 5.5 inci.

Sebaik sahaja peranti ini dikeluarkan dari kotak, anda boleh merasai kualiti binaan rangka besi yang baik dan kemasan matte pada keseluruhan peranti adalah satu langkah yang sangat bijak dari Xiaomi kerana kemasan jenis ini tidak meninggalkan kesan cap jari dan kotoran, malah ia juga mudah dibersihkan berbanding kemasan lain.

Panel belakang Redmi Note 3 pula mempunyai 3 komponen utama iaitu pengesan cap jari, kamera dan juga speaker. Jika diperhatikan dengan teliti, kamera dan pengesan cap jari mempunyai diameter yang sama dan diletakkan pada posisi yang simetri antara lampu flash. Selain itu juga komponen pada bahagian belakang juga berada pada satu garisan selari, ini jelas menunjukkan Xiaomi memberikan lebih perincian dan perhatian di dalam reka bentuk Redmi Note 3 walaupun mereka mempunyai visi dan misi untuk menghasilkan peranti spesifikasi tinggi yang mesra ekonomi.

Walaupun dijual pada harga RM 749 dan RM 849, Xiaomi masih mampu menawarkan fungsi pengesan cap jari pada Redmi Note 3. Fungsi tersebut yang selalunya hadir bersama peranti pada kelas harga yang lebih tinggi telah membuktikan bahawa pengeluar sebenarnya mampu menawarkan ciri dan fungsi yang lebih baik pada pengguna pada harga yang mesra ekonomi.

Setelah selesai mengimbas dan memasukkan data cap jari pada peranti ini, tiba masanya untuk editor melihat sama ada peranti ini mampu berfungsi seperti yang diceritakan Louis Shue. Editor menggunakan iPhone 6S sebagai perbandingan prestasi pengesan cap jari, dan hasil perbandingan yang editor boleh simpulkan adalah pengesan cap jari Redmi Note 3 adalah setanding dengan iPhone 6S. Ia mampu mengesan cap jari dan unlock peranti dengan pantas, di samping itu anda tidak perlu menekan bahagian pengesan untuk unlock peranti seperti yang anda lakukan pada kebanyakan model lain.

Redmi Note 3 dilengkapi sistem Android Lollipop 5.1.1 yang diberikan sentuhan antaramuka MIUI 7 oleh Xiaomi. Pada pendapat editor versi MIUI ini adalah lebih kemas dan sedap dipandang berbanding versi terdahulu. Ia masih lagi mengekalkan sistem antaramuka selapis di mana tiada fungsi app drawer ditawarkan.

Paparan notifikasi juga tampak lebih kemas dengan aturan dan susunan ikon yang tidak terlalu padat. Selain itu anda juga boleh menetapkan efek pada homescreen dan mendapatkan pelbagai tema yang boleh dimuat turun.

2.Kemudian sentuh online untuk melihat pilihan tema yang disediakan. Anda boleh menetapkan tema selepas anda selesai muat turun.

*Editor menetapkan tema Marshmallow Nightshade yang editor rasakan sangat kemas, bersih serta mempunyai persamaan dengan sistem operasi Android Marshmallow.

Kamera utama Redmi Note 3 hadir dengan sensor 16 megapiksel dengan bukaan aperture f/2.0, berdasarkan hasil gambar ditunjukkan kamera peranti ini dapat menghasilkan kualiti imej yang baik apabila berada di kawasan yang mempunyai pencahayaan yang mencukupi.

Penghasilan tona warna juga memuaskan dengan gambar tampak natural dan asli, namun ianya bergantung kepada citarasa individu kerana sesetengah orang lebih gemarkan warna yang lebih saturated dan menonjol. Kekurangan kamera peranti ini adalah butiran dan kualiti yang rendah apabila anda membesarkan imej atau crop objek dalam fokus.

Kanak-kanak adalah golongan yang penuh dengan rasa ingin tahu dan tidak sedar akan tindakan mereka, ketika menggunakan peranti anda, si kecil mungkin secara tidak sengaja menggunakan butiran kewangan anda untuk membeli permainan video di Play Store atau mungkin menggangu kerja yang telah disimpan di dalam peranti. Jadi untuk meminimakan kejadian ini dari berlaku, aktifkan fungsi Child Mode untuk memberikan akses terhad kepada si kecil, lantas menyelamatkan anda dari kerugian kelak.

Gelombang cahaya biru dari paparan skrin merencatkan pembentukan melatonin yang merupakan hormon yang menyediakan badan kita untuk tidur, oleh itu penggunaan peranti pada waktu malam terutamanya sebelum tidur mempunyai impak yang negatif kepada kitaran tidur kita. Namun sekiranya anda masih mahu menggunakan peranti pada waktu malam atau sejurus sebelum tidur, anda bolehlah mengaktifkan fungsi Reading Mode yang berfungsi menapis gelombang cahaya biru.

Redmi Note 3 menawarkan pilihan kepada anda untuk menyahaktif sistem animasi, ia sekaligus akan mengurangkan penggunaan kuasa dan meringankan beban proses pada CPU. Sekiranya anda ingin mengaktifkan fungsi ini, berikut adalah caranya.

Prestasi merupakan aspek terpenting pada pengguna, sebuah peranti yang bagus seharusnya mempunyai sistem dan fungsi yang stabil untuk memberikan pengguna pengalaman digital yang baik dan lancar. Jadi mari kita lihat skor benchmark yang mampu dicapai Redmi Note 3.

Redmi Note 3 berada di kalangan 15 peranti yang mencatatkan skor terbaik, berada satu tangga di belakang Sony Xperia Z5. Berdasarkan skor dan ranking tersebut anda tidak perlu risau dan ragu tentang kemampuan peranti ini bekerja dan menjalankan fungsi yang anda perlukan.

Setelah menggunakan secara intensif Redmi Note 3, editor rasakan ianya merupakan satu peranti yang cukup solid dan berbaloi untuk dibeli, tambahan pula ianya dijual pada kelas harga bawah RM 1000 yang jelas akan menarik minat kebanyakan pengguna yang inginkan peranti mesra ekonomi. Pada harga tersebut anda dapat memiliki sebuah peranti yang dibina menggunakan rangka besi serta lengkap dengan fungsi pengesan cap jari yang pantas.

Namun Redmi Note 3 tidak terlepas dari beberapa kekurangan, antaranya adalah kualiti kamera yang hanya pada tahap memuaskan sahaja, selain itu kamera hadapannya tidak mempunyai fungsi flash dari skrin, pada pendapat editor sepatutnya ia disertakan sekali memandangkan majoriti model terbaru hadir dengan fungsi tersebut. Bergantung pada citarasa dan bajet anda, sekiranya anda ingin mencari sebuah peranti pada kelas harga bawah RM 1000, Redmi Note 3 adalah antara calon terbaik.


ASUS ZenWatch 2 Sedia Menerima Android Wear 2.0

Jam tangan pintar tidaklah serumit seperti telefon pintar melakukan tugas, tetapi sebagai peranti mudah alih ia perlu dikemas kini supaya perisiannya lebih stabil selain mengoptimumkan prestasi. Oleh itu, ASUS telah mula mengeluarkan kemas kini Android Wear 2.0 kepada pengguna ZenWatch 2.

Jika anda seorang yang bukan penyabar, ASUS juga telah menyenaraikan cara-cara bagaimana untuk memasang kemas kini ini di peranti Android secara tidak rasmi. Di dalam kandungan tersebut, ia mengandungi saiz muat turun fail melalui OTA.

Android Wear 2.0 membawakan peningkatan termasuk mengoptimumkan peranti serta ciri terbaru yang menyokong Android Pay, NFC, antaramuka baru, menambah baik notifikasi, dan ciri Google Assistant.


Snapchat Memperkenalkan Snap Map – Lokasi Rakan Kini Dalam Peta

Snapchat nampaknya mencari jalan lain untuk menandingi pesaingnya (Instagram) yang kini telah menarik ramai pengguna Snapchat untuk beralih. Kini, Snapchat memperkenalkan ciri baru iaitu Snap Map di mana anda boleh melihat rakan anda di peta dunia.

Fungsi pada Snap Map ini digunakan untuk melihat rakaman atau ‘stories’ rakan anda berdasarkan lokasi semasa rakaman diambil. Pengguna boleh membuat zum picit pada Actionmojis rakan di peta seterusnya paparan akan terus membuka ‘stories’ terbaru mereka.

Ini akan berfungsi apabila anda membuat tetapan lokasi, namun jika tidak mahu berkongsi dengan rakan-rakan, anda boleh sahaja menutupnya dengan Ghost Mode.


Keupayaan Maxis eCommerce Membantu Memacu Segmen Perusahaan!

Maxis telah memperluaskan penawaran penyelesaian perusahaan dengan penyelesaian e-dagang Maxis eCommerce terkini, yang disasarkan khusus kepada PKS di Malaysia. Ia bertujuan untuk membina, menguatkan, dan mengoptimumkan kehadiran e-dagang mereka serta memaksimumkan potensi pendapatan dari dalam dan luar Malaysia.

Perkhidmatan ini disokong oleh pasukan eCommerce berdedikasi, yang akan membantu menubuhkan laman web (membina), pemasaran digital (menguatkan) serta tinjauan dan analisis (mengoptimumkan). Maxis juga akan mempunyai pengurus Perniagaan e-Dagang yang berdedikasi untuk bekerjasama dengan pelanggan sepanjang proses pembangunan e-dagang mereka.

Perkembangan agresif ke arah e-dagang telah diperkuatkan oleh pengambilalihan syarikat pembangunan laman web terkemuka, Optima Innovations (Optima). Optima telah berjaya mengupayakan beberapa jenama runcit Malaysia yang ikonik membina kehadiran e-dagang mereka termasuk Senheng, Bata, GNC Live Well serta banyak lagi.

Dalam masa beberapa bulan selepas pengambilalihan itu, pasukan yang baharu bergabung ini telah bersama-sama melancarkan Nichii, yang merupakan antara syarikat pertama yang terkemuka di Malaysia yang akan mengunakan perkhidmatan Maxis eCommerce, termasuk syarikat-syarikat ternama yang lain.

Malah, penyelidikan telah menunjukkan bahawa 59% pelanggan atas talian membeli-belah sekurang-kurangnya sekali setiap bulan, dan bahagian jualan atas talian bagi semua jualan di Malaysia dijangka mencapai pertumbuhan dua digit pada tahun-tahun akan datang.

Maxis kini merupakan satu-satunya penyedia penyelesaian e-dagang yang menyeluruh di Malaysia dengan kerjasama beberapa PKS yang telah mengubah perniagaan masing-masing melalui kuasa e-dagang.

Untuk mengetahui lebih lanjut, layari Maxis eCommerce atau hubungi 1-800-82-1919.


Sambut Hari Kemerdekaan Bersama Huawei #WeiTo

Sempena sambutan hari Kemerdekaan yang bakal tiba, Huawei dengan bangganya telah mengadakan promosi istimewa dalam kempen #WeiTo untuk beberapa model smartphone terpilih.

Apabila anda membeli smartphone di bawah ini, anda berpeluang untuk menyertai cabutan bertuah!100 orang yang bertuah akan menerima beg travel dari jenama Samsonite, manakala seorang pemenang utama akan menerima percutian ke Switzerland selama 7H5M untuk 2 orang. Pengguna boleh menghantar permohonan di kedai-kedai rasmi Huawei sebelum tarikh tutup iaitu bermula 5 Ogos 2016 sehingga 02 Oktober 2016. Pemenang yang terpilih akan diumumkan pada November 2016 di laman Facebook Huawei Malaysia dan juga melalui emel.

*Tertakluk pada terma & syarat


Agen Maya Pintar – Saluran Perkhidmatan Terkini Dari Celcom

Dalam usaha memberi saat dan pengalaman pelanggan yang hebat, Celcom dengan bangganya memperkenalkan saluran perkhidmatan terkini iaitu Agen Maya Pintar. Perkhidmatan Agen Maya Pintar Celcom ini menggabungkan kecanggihan Kecerdasan Buatan (AI) dan teknologi Machine Learning untuk melahirkan dua karakter – Clive dan Emma dengan personaliti masing-masing yang akan berinteraksi dengan pelanggan berkenaan pertanyaan dan transaksi dalam 24 jam sehari.

Ciri Machine Learning Microsoft membolehkan Clive dan Emma mengenalpasti soalan secara automatik melalui sistem berasaskan pengetahuan yang menambahbaik keberkesanannya dari masa ke semasa. Clive dan Emma juga diintegrasi dengan Language Understanding Intelligent Service (LUIS) Microsoft, dan akan menggunakan teknologi pembelajaran diperkukuh bagi kemas kini dan penambahbaikan berterusan. Ia menghasilkan pengalaman perbualan yang lebih semulajadi berbanding interaksi biasa yang statik dan berpandukan skrip yang sedia ada.

Mulai hari ini, Clive dan Emma akan berada di Online Customer Service Celcom dan memberikan maklumbalas yang cepat dan menarik kepada pelanggan, serta transaksi harian pelanggan seperti :

Celcom dan Microsoft (Malaysia) Sdn Bhd juga menandatangani perjanjian persefahaman (MoU) untuk bekerjasama secara strategik dalam empat perkara iaitu Pengunaan Teknologi Baru, Pemasaran Bersama bagi Perniagaan Kecil dan Sederhana, Penyelesaian Tempat Kerja Moden, dan Aktiviti Merekrut Bersama.


Google Play Store V6.7 Kini Hadir Dengan Keupayaan Menyertai/Meninggalkan Program Beta

Jika anda merupakan salah seorang daripada pengguna peranti Android yang banyak menyertai program beta, sudah tentunya anda mengetahui bahawa proses untuk menyertai ataupun meninggalkan program tersebut agak remeh untuk dilakukan.

Kini dengan kehadiran kemas kini Play Store versi 6.7, Google telah memudahkan proses tersebut kerana pengguna berupaya melihat status beta tersebut dengan lebih mudah iaitu terus melalui butiran aplikasi itu sendiri. Malah proses untuk menyertai ataupun meninggalkan program beta itu dapat diakses tanpa perlu membuka pautan berasingan kerana ia telah disediakan dengan butang khas pada ruangan khas itu.


2018 Tahun Kejayaan Buat Waze

2018 boleh dianggap sebagai tahun kejayaan buat waze. Pelbagai pencapaian telah terlaksana hasil daripada kerja keras dalam memberikan khidmat yang terbaik kepada pengguna.

Sorotan-sorotan termasuk program Waze Connected Citizens yang telah mencapai lebih daripada 800 rakan kongsi global, ke pengenalan bahasa ke-54 dan pelancaran pemain audio servis penuh – kesemuanya bertujuan untuk memastikan agar lebih kurang 110 juta orang pengguna aktif bulanan di seluruh dunia lebih terhubung, lebih bermaklumat dan lebih terhibur semasa memandu. Tidak hairanlah Waze telah mencapai lebih daripada 800 rakan kongsi dalam program Connected Citizens.

Program Waze Connected Citizens bertujuan untuk menawarkan penukaran data dua hala percuma yang memperkasakan rakan-rakan kongsi untuk memanfaatkan maklum balas para pemandu dalam masa nyata untuk memperbaiki kesesakan dan membuat keputusan perancangan yang lebih baik. Kini, program ini telah berkembang ke lebih daripada 800 rakan kongsi, termasuk agensi kerajaan negeri dan negara, pertubuhan tanpa keuntungan dan responden pertama di seluruh dunia.Para pengguna jalan raya Malaysia, terutamanya yang berada di Selangor, turut menerima manfaatnya menerusi Smart Selangor Delivery Unit (SSDU).

Waze kini tersedia dalam lebih daripada 50 buah bahasa dan mereka komited untuk menambah lebih banyak bahasa yang akan membolehkan lebih ramai pengguna untuk menikmati pengalaman navigasi dalam bahasa ibunda mereka bagi memudahkan pengguna diseluruh dunia.

Bagi yang belum mengetahui, Waze memperkenalkan Bahasa Melayu di sini pada 2013. Suara-suara Mandarin baharu telah diperkenalkan pada tahun ini ketika Tahun Baru Cina, manakala Kantonis, dialek yang amat popular di Kuala Lumpur dan Ipoh, telah menyertai kumpulan ini pada November lalu. Dengan itu, Waze kini menawarkan 54 buah bahasa.

Selain itu, Waze telah melancarkan pemain audio untuk setiap cita rasa dan genre dengan bekerjasama bersama platform-platform audio terkemuka dunia untuk membawa muzik, podcast, buku audio, berita dan lain-lain dengan lancar.

Para pengguna Waze akan dapat mencuba pelbagai kandungan dari lapan rakan kongsi audio: Spotify, Deezer, iHeartRadio, NPR, Pandora, Scribd, Stitcher dan TuneIn. Rakan-rakan kongsi ini telah mengintegrasikan pengalaman audio mereka ke dalam Waze dengan menggunakan alat pembangunan terbaru yang dipanggil Waze Audio Kit.

Tidak dilupakan, Mod Motosikal Waze (Waze Motorcycle Mode) telah ditawarkan pada lewat 2017 untuk para pengguna Waze di serata dunia yang lebih gemar menggunakan kenderaan dua (ataupun tiga) roda. Sokongan bagi jenis kenderaan ini oleh Waze telah dilengkapi dengan jalan-jalan istimewa bagi memudahkan mereka untuk mencari kebebasan di jalan raya dengan lebih cepat.

Bagi menerokai lebih banyak laluan menggunakan Waze, muat turun aplikasi tersebut pada hari ini. Untuk maklumat lanjut, sila lawati laman sesawang Waze.

Baca juga:


Haji-Umrah, Aplikasi Untuk Kemudahan Jemaah

Musim Haji telah tiba! Terdapat beberapa aplikasi yang menyediakan panduan untuk menunaikan haji dan umrah. Terbaru, satu aplikasi yang telah diperkenalkan daripada pembangun tempatan yang dikenali sebagai Haji-Umrah.

Haji-Umrah menawarkan maklumat praktikal dan interaktif berdasarkan bahan rujukan yang diperoleh dari Tabung Haji. Kandungan dalam aplikasi dirujuk kepada pihak Bahagian Bimbingan Jabatan Haji bagi memastikan maklumat selari mengikut Mazhab Imam Shafie.

Aplikasi ini membantu para jemaah mengingati semula ibadah rukun dan wajib di samping perkara sunat yang perlu dibuat ketika berada di sesuatu tempat, seperti mengerjakan tawaf dan saie. Haji-Umrah turut mengintegrasikan fungsi panduan untuk membaca doa yang sepatutnya pada lokasi yang tepat, di samping membolehkan anda turut mengetahui sejarah di beberapa lokasi ketika menunaikan umrah dan haji.

Kehidupan rutin di Makkah dan Madinah boleh dijalankan dengan mudah kerana terdapat maklumat mengenai lokasi hospital, hotel, restoran dan pusat membeli-belah dicari dengan adanya fungsi tersebut pada aplikasi Haji-Umrah ini. Buat masa sekarang, aplikasi ini hanya boleh dimuat turun secara percuma oleh pengguna Android sahaja.


Menonton YouTube Secara Offline Dengan Aplikasi YouTube Go?!

Menonton video menerusi aplikasi YouTube pastinya menggunakan data yang banyak bukan? Bagi yang melanggan tanpa pelan YouTube, ia agak membebankan. Jangan risau, kini anda boleh menonton dan berkongsi video secara offline dengan adanya aplikasi YouTube Go. Sebelum memuat turun video yang diinginkan, anda boleh memilih saiznya terlebih dahulu.

Apabila muat turun selesai dijalankan, pengguna boleh menontonnya secara offline, malah perkongsian video dengan rakan-rakan dan keluarga juga mudah dengan hanya menggunakan sambungan Bluetooth. Buat masa sekarang, aplikasi YouTube Go hanya ditawarkan di negara India sahaja, tetapi Google memberitahu ia bakal digunakan oleh pengguna YouTube di seluruh dunia tidak lama lagi.


TikTok Music Night Asia Kini Kembali Dengan #UrbanBeats

Pentas live streaming TikTok menyala lagi sebagai TikTok MusicNight Asia bersambung bulan ini dengan tema #UrbanBeats. Pada 29 dan 30 Jun jam 7:30 malam, pengguna TikTok dijemput untuk melakukan gerakan kerana mereka menikmati pelbagai rentak Hip Hop dan R&B dari sebilangan artis paling hebat di Asia.

Persembahan selama 2 hari akan mengetengahkan bakat muzik dari seluruh Asia, dan beberapa persembahan istimewa tetamu antarabangsa. S

Membawa Malaysia ke pentas dunia, beberapa artis turut terlibat antaranya Yonnyboi, Zynakal, Asyraf nasir dan Bunga Isme.

Sejak pelancaran TikTok Music Night pada Oktober 2020, acara live streaming muzik telah berkembangjauh ke Korea ke negara-negara lain di seluruh Asia, termasuk Malaysia. Edisi terkini dipaparkan seniman terkenal antarabangsa seperti Pentatonix, Lauv, Conan Gray, MAX dan Pink Sweat $. Ini adalah edisi keenam TikTok Music Night, dan kami mengajak semua untuk mengikuti dengan memuat turun aplikasi secara percuma melaluiApple Store, Google Play Store dan Huawei AppGallery.


Qualcomm Bakal Perkenal Cip Pemproses Terbaharu Yang Mungkin Dikenali Sebagai Snapdragon 875??

Satu lagi cip pemproses baharu bakal menjengah pasaran tidak lama lagi yang mana ia mungkin menggunakan nama Snapdragon 875.

Perkara ini bakal diumumkan dalam satu acara Qualcomm Tech Summit yang bakal berlangsung pada 1 dan 2 Disember di Hawaii yang mana ia bakal dilakukan secara atas talian.

Jadi sama-sama kita nantikan kehadiran peranti ini ketika ia dilancarkan.


Bengkel Maya Secara Percuma Oleh Google Bagi Peniaga Sepanjang PKP!!!

Pada ketika ini, dunia sedang dilanda virus Covid-19 yang nyata memberi kesan kepada kehidupan seharian khususnya mereka yang menjalankan perniagaan dalam mengekalkan hubungan pelanggan dan pekerja.

Justeru, Google Malaysia kini telah mengumumkan virtual workshop dengan kerjasama Malaysia Digital Economy COrporation (MDEC) bagi membantu perniaga kecil bergerak ke arah digital.

Anda boleh memilih slot yang anda inginkan sama ada 16, 22, 27 atau 30 April. Klik di sini bagi mendaftar secara percuma. Berikut adalah slot yang boleh anda pilih:

Tarikh

Masa

Topik

Khamis, 16 April

10:00AM – 11:00AM

Stay connected with your customers and employees

Rabu, 22 April

10:00AM – 11:00AM

12:00PM – 1:00PM

Isnin , 27April

10:00AM – 11:00AM

12:00PM – 1:00PM

Khamus, 30 April

10:00AM – 11:00AM

12:00PM – 1:00PM


Siri OPPO Reno3 Bakal Datang Pada 26 Disember 2019!

Baru sahaja melepaskan kemas kini ColorOS7 di China, OPPO kini membuat kejutan lagi dengan mengumumkan tarikh pelancaran rasmi untuk pewaris baharu mereka, OPPO Reno3 – dijadulkan berlangsung pada 26 Disember 2019 dalam sebuah pelancaran berlangsung di China.

OPPO bakal memperkenalkan sekurang – kurangnya tiga model di bawah siri ini termasuk OPPO Reno3, OPPO Reno3 Versi Pro dan OPPO Reno3 Pro 5G.  Terdapat sumber turut mendedahkan OPPO Reno3 bakal membawakan skrin bertakuk kecil, manakala versi Pro pula bakal dibina dengan paparan berlubang untuk kamera hadapan bersama sokongan quad kamera pada bahagian belakang.

Khabar angin lain yang bertebaran turut mendedahkan smartphone ini bakal dijana oleh Snapdragon 765G (untuk variasi Pro) dan ketebalan peranti mencecah 7.71mm sahaja. Untuk versi bukan pro, smartphone ini bakal membawakan cip pemproses MediaTek 5G MTK6885 bersama ketebalan peranti mencecah 7.96mm. Sama-sama kita tunggu kemunculan rasmi empunya badan.


iPhone 2019 Bakal Tampil Dengan Cip Pemprosesan A13? Lebih berkuasa Dan Jimat Tenaga!!!

Dalam satu laporan yang dikeluarkan oleh Blooberg, cip Pemprosesan terbaharu Apple A13 sudah mula dikilangkan oleh Taiwan Semiconductor Manufacturing Co. (TSMC). Ia dikhabarkan akan disertakan pada peranti iPhone 2019 nanti.

Untuk makluman, Apple A13 ini merupakan cip pemproses generasi baharu yang mennggunakan teknologi 7nm. Hal ini membenarkan cip ini dimuatkan dengan transistor 17% yang mana lebih banyak berbanding cip yang sebelum ini sekaligus boleh dikatakan cip pemprosesan paling berkuasa yang dihadirkan pada telefon pintar.

Dalam pada itu, proses penghasilan cip ini aadalah melalui teknologi EUV (extreme ultraviolet lithography) yang mana ia dikatakan mampu menjimatkan tenaga sebagai 10%.

Belum ada lagi pengesahan bahawa iPhone 2019 bakal tampil dengan teknologi tanpa wayar 5G ataupun tidak. Namun ia dikhabarkan akan disertakan dengan ciri Reversible charging yang mana ia mampu mengecas peranti lain seperti AirPods.

iPhone 2019 dijangka bakal diperkenalkan pada September ini. jadi sama-sama kita nantikan!!!

Baca juga:


HONOR MagicBook Turut Rasmi & Dijual Pada Harga RM2300!!

HONOR turut mengumumkan komputer riba pertama mereka yang dikenal sebagai HONOR MagicBook yang mana ia dijual pada harga RM2299 dan hadir dengan pelbagai hadiah percuma bernilai sehingga RM1017 dan akan tersedia mulai 8 April ini.

Komputer riba ini tampil dengan spesifikasi yang mengagumkan apabila ia dihadirkan dengan skrin 14″ Full HD IPS display dengan bezel senipis 5.2mm.

Komputer riba ini dikuasakan oleh AMD Ryzen 5 3500U dan dipadankan dengan Radeon Vega 8 Graphics yang memberikan prestasi yang sangat lancar tanpa sebarang lag. Ia turut dipadankan dengan 8GB RAM and 512GB storan.

Jika dilihat dari kapasiti bateri juga, ia sangat bagus apabila ia hadir dengan 57.6Wh yang mana ia mampu bertahan sehingga 10 jam. Lebih menarik apabila ia tampil dengan sokongan 65W pengecasan pantas!

Bagi yang berminat, komputer riba ini akan tersedia di HONOR Online Store, Shopee, SenHeng dan SenQ.


honor View10 Edisi Merah – Dijual Bermula 8 Februari 2018

Sebelum ini, eRing ada mengeluarkan artikel mengenai honor View10 edisi merah yang akan berada di pasaran Malaysia pada pertengahan Februari 2018 nanti.

Kini peminat honor View10 edisi merah boleh tersenyum lebar apabila honor Malaysia telah berkongsi tarikh sebenar peranti ini, di mana ia akan mula dijual di pasaran tempatan bermula 8 Februari 2018.

Menurut Zhao Zhiwei, Ketua honor Malaysia, Malaysia merupakan pasaran global pertama yang memperkenalkan warna ini. Jadi kepada yang berminat, anda boleh ke Vmall atau layari sahaja honor Malaysia dan juga Facebook honor.


Siri Huawei P30 Dedah Lagi Kebolehan Rakaman Video Zum + Dual-View Video

Semakin dekat pelancaran rasmi siri HUAWEI P30, semakin jelas teknologi inovasi yang sebelum ini hanya ura-ura kini mendapat kepastian dari HUAWEI sendiri.

Selain video yang memperlihatkan kehebatan rakaman video dalam pencahayaan rendah, hari ini HUAWEI mendedah lagi dua video yang menunjukkan kebolehan rakaman video zum dan ciri Dual-View video yang sangat menarik.

Bagaimana dapat merakam dua gambaran pada masa yang sama? Video pendek ini menggambarkan bahawa Siri HUAWEI P30 mempunyai keupayaan merakam dua gambar dari jauh dan dekat pada masa yang serentak.

Video ini dipisahkan menjadi dua, di mana sebelah kiri memaparkan gambar jarak dekat manakala sebelah kanan memaparkan pemandangan panorama dengan lensa sudut lebar.

Satu lagi video memperlihatkan kehebatan zum luar biasa pada siri P30 ini, di mana objek jauh boleh diambil dengan sangat jelas di bawah sokongan 10x hibrid zum dan 50x digital zum. Prestasi zum ini terbukti dengan teaser yang telah dikeluarkan sebelum ini antaranya perkahwinan Fasha Sandha, konsert Wang Leehom  dan Blue.

Apa-apa pun nantikan laporan lebih terperinci dari kami pada 26 Mac 2019, 9 malam ini.


Uber Malaysia Melancarkan Greenlight Hub Untuk Pemandu Uber

Uber Malaysia telah melancarkan sebuah pusat sokongan Greenlight Hub di Petaling Jaya hari ini untuk memberi bantuan tambahan kepada para pemandu Uber di kawasan Lembah Klang.

Pejabat pemandu Uber Malaysia sebelum ini telah menerima 800 hingga 1000 pemandu Uber setiap minggu, dan ramai daripada mereka datang untuk mengadu tentang isu-isu tertentu.

Pusat Greenlight Hub ini dilengkapi sebanyak 20 kaunter pertanyaan, tempat letak kereta yang mencukupi untuk pemandu Uber. Uber Malaysia pula akan cuba untuk menyelesaikan 90 peratus daripada masalah-masalah yang dihadapi oleh pemandu Uber jika mereka ke pusat ini.

Greenlight Hub akan beroperasi dari pukul 10 pagi sehingga 7 petang pada hari Isnin hingga Jumaat dan 10 pagi sehingga 5 petang pada hari Sabtu. Manakala ia ditutup pada hari Ahad dan cuti umum.

Aplikasi Uber juga telah dikemaskini di mana pengguna Uber kini boleh melihat warna kereta yang memudahkan lagi penumpang untuk mencari kenderaan mereka. Malah ciri Share My Trip pula membolehkan pemandu Uber berkongsi perjalanan mereka dengan lima orang lain pada satu-satu masa.

Selain itu, pemandu Uber juga boleh melihat nama penumpang apabila menggunakan akaun mereka untuk menempah perjalanan Uber untuk orang lain.


Malaysia Jadi Negara Pertama Lancarkan realme Watch 2 Pro, realme Buds Wireless 2 dan realme Buds Wireless 2 Neo!!

realme Malaysia hari ini mengumumkan bahawa mereka akan menjadi negara pertama dalam melancarkan realme Watch 2 Pro, realme Buds Wireless 2 dan realme Buds Wireless 2 Neo di antara pasaran global. Selain itu, realme akan melancarkan Pocket Bluetooth Speaker realme terbarunya yang membolehkan pengguna mendengar muzik di mana sahaja mereka berada.

Sebagai tambahan terbaru untuk rangkaian jam tangan pintar mereka, realme Watch 2 Pro adalah versi yang ditingkatkan dari segi saiz dan prestasi paparan serta mod sukan yang dipertingkatkan. Peranti audio baru juga dilengkapi dengan ciri-ciri luar biasa yang memberi anda pengalaman mendengar yang lancar dan fleksibel.

Anda boleh mengikuti live streaming pelancaran Sukan AIoT realme melalui laman Facebook realme pada 20 Mei 2021, 12:00. ‘Jumpa awak di sana!


Cycle Reminder

Ingin mengetahui tarikh kesuburan untuk merancang kehamilan? Apa kata anda mencuba aplikasi Cycle Reminder daripada Apps Store ini. Selain dapat membantu anda untuk mengetahui tarikh datang bulan dan berakhirnya period tersebut, aplikasi ini juga dapat menjaga kitaran haid dan sekali gus mengetahui tahap kesuburan anda pada setiap bulan.

Selain itu, aplikasi ini juga akan memberitahu simpton-simton yang biasanya berlaku apabila datang bulan seperti Acne, Backaches, Bloating, Bodyasches, Costipation dan juga Cramps. Menariknya lagi, Cycle Reminder boleh dijadikan sebagai diari di mana terdapat beberapa mood yang boleh digunakan serta turut disediakan dengan kata laluan bagi menjaga privasi pengguna.

Muat Turun:


HONOR MagicBook 2019 Turut Diperkenal – Dijual Pada Harga RM2992

Ini juga merupakan salah satu komputer riba yang telah dirasmikan sebentar tadi. HONOR MagicBook 2019 yang mana ia mula dijual pada harga RMB4999(kira-kira RM2992).

Pastinya komputer riba ini mempamerkan prestasi yang sangat baik. Komputer riba ini tampil dengan skrin bersaiz 14.

Peranti ini hadir dengan Intel Core i5 generasi ke-8 dan disertakan dengan NVIDIA GeForce MX250.

Baterinya juga dikhabarkan mampu bertahan lama iaitu sehingga 15 jam iaitu 57.4WH.

Menariknya lagi, komputer riba ini menyokong fungsi penghantaran 2.0 Magic-link, anda boleh merakam skrin, memindahkan fail, memindahkan foto, memotong, dan sebagainya.

Sistem penyejukkan juga adalah sangat baik apabila ia dihadirkan dengan teknologi penyejukkan volum udara yang besar di bahagian bawah komputer.

harganya sangat menarik. Bagi MagicBook 2019, ia bakal dijual pada harga RMB4999(kira-kira RM2992).


Akaun Wang Mudah Alih Meningkat Kepada 1.2 bilion Pada Tahun 2020, Menurut GSMA

Didorong oleh pandemik global, transaksi meningkat sebanyak 65% pada tahun 2020

LONDON, 25 Mac 2021 /PRNewswire/ — GSMA hari ini menerbitkan laporan tahunannya, ‘State of the Industry Report on Mobile Money’ (Status Laporan Industri tentang Wang Mudah Alih). Ia mendedahkan peningkatan dramatik dalam urus niaga mudah alih ketika pandemik COVID-19 ini akibat sekatan pergerakan yang mengehadkan akses kepada wang tunai dan institusi kewangan. Laporan tersebut mendapati bahawa bilangan akaun berdaftar telah meningkat sebanyak 13 peratus di seluruh dunia pada tahun 2020 kepada lebih 1.2 bilion – dua kali ganda daripada yang diramalkan. Pertumbuhan paling pesat ialah di pasaran yang kerajaannya memberikan bantuan pandemik yang signifikan kepada rakyat mereka.

Menyediakan lebih banyak peluang dalam ekonomi formal

Untuk mengurangkan kesukaran ekonomi akibat pandemik COVID-19, banyak kerajaan negara mengagihkan sokongan kewangan kepada individu dan perniagaan. Nilai pembayaran pihak kerajaan kepada orang perseorangan meningkat empat kali ganda semasa pandemik serta industri wang mudah alih bekerjasama dengan pentadbiran dan NGO untuk mengagihkan perlindungan sosial dan pembayaran bantuan kemanusiaan dengan cepat, selamat dan cekap kepada mereka yang memerlukan. Memudahkan pembayaran sokongan pendapatan langsung ini merupakan satu contoh cara wang mudah alih menyediakan talian hayat kewangan kepada komuniti yang terabai. Penyedia wang mudah alih juga telah memberikan sokongan untuk tujuan serupa yang merangkumi pengedaran kelengkapan perlindungan diri (PPE) dan gel pembersih tangan di kaunter ejen.

“Kami melihat bahawa wang mudah alih merupakan kaedah yang hebat untuk memperluas penyertaan kewangan wanita di negara-negara berpendapatan rendah dan sederhana,” kata John Giusti, Ketua Pegawai Kawal Selia GSMA. “Walau bagaimanapun, laporan pada tahun ini menunjukkan peratusan golongan wanita untuk memiliki akaun wang mudah alih masih kurang sebanyak 33 peratus berbanding golongan lelaki. GSMA dan ahlinya komited untuk menutup jurang jantina ini dengan menangani halangan yang menghalang golongan wanita daripada mengakses dan menggunakan perkhidmatan kewangan mudah alih.”

Penutupan jurang ini memerlukan usaha yang kolaboratif dan bersepadu. Kebanyakan penyedia telah komited untuk meningkatkan nisbah pelanggan wanita. Satu contoh pendekatan inovatif untuk usaha ini ialah melalui pelancaran produk usahawan mikro yang boleh digunakan pada pasaran yang majoriti vendor dan pelanggannya diwakili oleh golongan wanita.

Meningkatkan kesamaan kewangan global

Buat pertama kalinya, lebih $1 bilion telah dihantar dan diterima dalam bentuk pengiriman wang secara global setiap bulan melalui wang mudah alih. Walaupun terdapat kebimbangan awal bahawa urus niaga akan merosot ketika orang ramai di seluruh dunia mengalami kehilangan pekerjaan dan pemotongan pendapatan semasa pandemik ini, namun jelas sekali bahawa terdapat diaspora yang terus menyokong ahli keluarga serta rakan-rakan. Hasilnya, jumlah nilai transaksi meningkat 65 peratus kepada jumlah tahunan sebanyak $12.7 bilion pada tahun 2020.

Dalam usaha ke arah mencapai Matlamat Pembangunan Lestari (SDG), GSMA tetap komited untuk mengurangkan ketidaksamaan antara negara-negara semasa mengirim wang di peringkat antarabangsa. Menurut penyelidikan GSMA, wang mudah alih menyediakan saluran yang berpatutan untuk menghubungkan orang ramai kepada sumber kewangan yang penting. Ekosistem wang mudah alih telah diperkukuhkan dengan peningkatan bilangan perkongsian strategik yang diwujudkan antara organisasi pemindahan wang dan penyedia wang mudah alih.

Memacu perubahan kawal selia

Oleh kerana pandemik COVID-19 telah memberikan kesan yang negatif kepada kehidupan orang ramai dan melemahkan ekonomi, pengawal selia bertindak balas dengan pelbagai langkah yang bertujuan untuk mengurangkan kesan tersebut. Penyelidikan ini mendapati bahawa pandemik mendesak keperluan baharu untuk mengubah peraturan bagi memudahkan digitalisasi. Dalam kebanyakan pasaran, had transaksi telah dipertingkatkan untuk membolehkan lebih banyak dana mengalir melalui wang mudah alih. Selain itu, memandangkan permintaan untuk pembayaran bukan fizikal juga meningkat, maka sesetengah pengawal selia mengklasifikasikan ejen wang mudah alih dan rantaian bekalan mereka sebagai perkhidmatan penting. Lebih 50 peratus daripada ejen wang mudah alih kekal aktif sepanjang pandemik ini, yang penting untuk kesinambungan perkhidmatan dan mengekalkan kecairan.

Walaupun beberapa pembaharuan kawal selia yang dibuat sebagai tindak balas terhadap pandemik ini telah memberi kesan positif kepada pelanggan dan penyedia, namun pelaksanaan dan lanjutan pengecualian yuran telah memberi kesan negatif kepada aliran pendapatan teras penyedia wang mudah alih. Penyedia wang mudah alih banyak bergantung kepada pendapatan berasaskan transaksi untuk mengekalkan perniagaan mereka. Pengawal selia amat digalakkan untuk bekerjasama rapat dengan industri bagi memastikan kelestarian yang berterusan.

Untuk mengetahui dengan lebih lanjut, sila muat turun laporan ‘State of the Industry Report on Mobile Money’ 2021 di sini: https://www.gsma.com/mobilefordevelopment/resources/state-of-the-industry-report-on-mobile-money-2021. Maklumat lanjut tentang program Wang Mudah Alih GSMA boleh didapati di: www.gsma.com/mobilemoney.

Nota kepada editor Laporan ‘State of the Industry Report on Mobile Money’ melaporkan dapatan daripada Global Adoption Survey of Mobile Financial Services (Tinjauan Penerimaan Global terhadap Perkhidmatan Kewangan Mudah Alih) GSMA yang dijalankan secara tahunan dan data daripada Mobile Money Deployment Tracker(Pengesan Penggunaan Wang Mudah Alih) GSMA. Ia memberi pemahaman tentang prestasi wang mudah alih melalui penglibatan GSMA dengan industri tersebut. Laporan ini dibiaya oleh Yayasan Bill dan Melinda Gates.

Tentang GSMA GSMA mewakili kepentingan pengendali mudah alih di seluruh dunia yang menyatukan lebih 750 pengendali dengan hampir 400 buah syarikat dalam ekosistem mudah alih yang lebih luas yang merangkumi pembuat telefon bimbit dan peranti, syarikat perisian, penyedia peralatan dan syarikat internet serta organisasi dalam sektor industri yang berkaitan. GSMA juga menganjurkan acara MWC yang terkemuka dalam industri yang diadakan setiap tahun di Barcelona, Afrika, Los Angeles dan Shanghai serta persidangan serantau, Thrive Series .

Untuk maklumat lanjut, sila layari laman web korporat GSMA di www.gsma.com. Ikuti GSMA di Twitter: @GSMA.

Hubungan Media:

Pejabat Akhbar GSMApressoffice@gsma.com

Logo: https://ering.com.my/wp-content/uploads/2021/03/akaun-wang-mudah-alih-meningkat-kepada-1-2-bilion-pada-tahun-2020-menurut-gsma.jpg

Keywords: Banking/Financial Service Entertainment Mobile Entertainment Telecommunications Survey, Polls & Research

Source: PRNEWSWIRE


MWC 2018 : vivo & China Mobile Bekerjasama Untuk Menawarkan Peranti Dengan Rangkaian 5G

Sebelum ini, OPPO dan Qualcomm telah menjalinkan kerjasama untuk menghasilkan peranti 5G menjelang 2019. Terbaru, vivo juga tidak mahu ketinggalan dengan mengumumkan kerjasama bersama China Mobile pada GTI Summit 2018 di acara MWC 2018 hari ini.

Menggabungkan 5 pengeluar telefon terkenal termasuk vivo, program ini bertujuan untuk memperkenalkan peralatan rangkaian 5G sebagai percubaan ke peringkat tinggi. Dengan rangkaian 5G, pengguna akan ditawarkan rangkaian liputan yang lebih menyeluruh termasuk kepantasan dalam muat naik dan muat turun, kualiti panggilan video lebih baik, dan kelancaran melayari pelayar.

Di samping itu, vivo juga bakal memperkenalkan telefon pintar dengan rangkaian 5G dan ia juga meliputi teknologi kecerdasan buatan (AI) yang dilihat akan menjadi trend semasa pada tahun ini.

vivo merancang untuk memperkenalkan peranti dengan rangkaian 5G pada 2019 dan melancarkannya secara rasmi menjelang 2020.


OPPO F11 Pro VS F11, Apa Yang Membezakannya? Jom Kita Lihat!!!!

OPPO baru sahaja melancarkan OPPO F11 Pro pada 19 Mac yang lalu manakala OPPO F11 pula mula diperkenalkan di Malaysia pada 16 April. Peranti yang seakan-akan sama pastinya mempunyai perbezaan yang pastinya mampu memberikan kelebihan buat pengguna. Jom kita tengok perbezaan pada dua peranti ini!!

Perbezaan yang paling jelas dan nyata adalah pada bahagian rekaannya. Perbezaan ini pastinya boleh dilihat dengan mata kasar yang sekaligus memudahkan pengguna membezakan antara dua peranti ini.

Bagi OPPO F11 Pro ia didatangkan dengan skrin tersembunyi yang digelar sebagai Rising Camera yang sekaligus memberi tontonan skrin penuh tanpa notch.

Namun bagi Oppo F11 ia didatangkan dengan rekaan takuk kecil titisan air (WaterDrop).

Jika dilihat di bahagian belakang susunan kamera juga tampak berbeza. OPPO F11 Pro terlihat susunan didatang dalam 1 bahagian bulatan yang sama termasuklah flash yang berada di bahagian atas kamera.

Bagi OPPO F11 pula kamera dah flash dilihat diasingkan dan tidak berada dalam 1 bulatan yang sama seperti OPPO F11 Pro. Kedudukan flash juga berbeza apabila flash bagi OPPO F11 berada di bahagian bawah kamera.

Perbezaan bagi aspek ini juga mudah dilihat. OPPO F11 tampil dengan pilihan varian berwarna Marble green dan Fluorite Purple.

Manakala bagi OPPO F11 Pro pula tampil dengan warna Thunder Black (3 Gradient warna) dan Aurora Green(2 gradient warna).

Jika dilihat daripada aspek RAM pula jelas terdapat perbezaan bagi kedua-dua peranti ini. OPPO F11 Pro dihadirkan dengan 6GB RAM manakala bagi OPPO F11 pula disertakan dengan 4GB RAM. OPPO F11 Pro dilihat dapat memberikan prestasi yang lebih baik tanpa sebarang lag.

Jika dilihat dari aspek ini pula OPPO F11 kerana ia didatangkan dengan 128GB yang pastinya mampu menyimpan lebih banyak data dan aplikasi di dalam peranti ini. OPPO F11 Pro juga tidak ketinggalan apabila ia tampil dengan 2 varian iaitu 64GB dan 128GB yang memberikan lebih banyak pilihan kepada pengguna.

Jika dilihat dari aspek ini jelas bahawa OPPO F11 menjangkaui kapasiti OPPO F11 Pro apabila ia disertakan dengan 4020mAh yang memberikan waktu penggunaan yang lebih lama.

Bagi OPPO F11 Pro pula ia disertakan dengan 4000mAh. Sungguhpun ia tidak sebesar OPPO F11, namun ia mampu bertahan lama.

Berikut adalah perbandingan hasil gambar yang kami ambil. Gambar di sebelah kiri merupakan hasil gambar daripada OPPO F11 Pro manakala gambar di sebelah kanan merupakan hasil gambar daripada telefon OPPO F11.

Aspek ini pastinya perbezaan yang paling dinanti oleh pengguna. Bagi OPPO F11 ia dijual pada harga RM1099. bagi OPPO F11 Pro pula, ia dijual pada harga RM1299.

Jadi apa tunggu lagi…Segera dapatkan peranti yang menjadi OPPO yang berjaya menambat hati anda!!!


Selamat Datang HTC 10 Ke Malaysia!

Akhirnya setelah sekian lama menunggu, HTC 10 kini telah tiba secara rasmi dalam pasaran Malaysia. Peranti binaan besi sedang hangat di pasaran US kerana kualiti binaan dan kemas kini antaramuka HTC Sense yang lebih matang, kemas dan bersih.

Selain tambah baik kualiti binaan dan reka bentuk yang segar, HTC juga melakukan perubahan pada kamera mereka. HTC 10 dilengkapi kamera 12 MP HTC UltraPixel yang dilengkapi penstabil imej optikal. Kamera ini juga boleh merakam video gerak perlahan, kawalan manual dan juga fail format RAW.

Dari dahulu lagi HTC sememngnya terkenal dengan sistem audio mereka yang dikenali dengan BoomSound. Namun pada model terbaru ini HTC menggunakan pendekatan berbeza, speaker tidak lagi berada di panel hadapan seperti sebelum-sebelum ini. HTC meletakkan sistem dwi speaker pada bahagian bawah (selari dengan port USB Type C) dan juga pada bahagian panel hadapan yang bertindak sebagai tweeter dan woofer.

HTC 10 dilengkapi cip pemproses Qualcomm Snapdragon 820 dan juga 4GB RAM, jadi tiada masalah untuk anda melakukan multitasking dan juga melancarkan aplikasi yang memerlukan beban kerja yang tinggi. Memori dalaman 32GB pula ditambah dengan memasukkan MicroSD, HTC 10 menyokong memori tambahan MicroSD sehingga 2TB.

Jika anda berminat untuk mendapatkan HTC 10, ia dijual di semua pengedar sah HTC seluruh Malaysia dan juga 11street. Terdapat dua pilihan warna yang tersedia iaitu Carbon Grey dan Topaz Gold, HTC 10 dijual pada harga RM 2,799.

BACA JUGA:


Barisan Produk Microsoft Surface Diperkenalkan – Harga Bermula RM4,499

Microsoft Malaysia hari ini secara rasminya telah mengumumkan kehadiran Microsoft Surface baharu mereka ke pasaran tempatan, iaitu Surface Pro 7 dan Surface Laptop 3 bermula harga tawaran RM4,499.

Dalam barisan produk baharu ini, Surface Pro 7 diletakkan pada kategori atasan dengan sebilangan spesifikasi lebih unggul.

Skrinnya menggunakan paparan PixelSense bersaiz 12.3”, dikuasakan oleh CPU Intel Core i7/i5 yang menawarkan prestasi 2.3x ganda lebih berkuasa berbanding generasi sebelumnya, serta sokongan memori sehingga 16GB RAM dan storan SSD sebesar 512GB.

Bagi Surface Laptop 3, ia hadir dengan 2 pilihan iaitu 13.5” dan 15” paparan PixelSense, kuasa dalaman dilengkapi CPU Intel Core i7/i5 dengan sokongan memori sehingga 16GB RAM dan storan SSD sehingga 256GB bagi varian 13.5”.

Manakala varian 15” pula, ia dibekalkan CPU AMD Ryzen 5 3580U bersama 8GB RAM dan 256GB SSD. Varian AMD ini akan hanya akan dijual secara eksklusif di Harvey Norman pada dua bulan pertama jualan.


Koleksi Gambar Huawei Mate 10 Pro

Huawei Mate 10 Pro dan Mate 10 telah mencapai unit penjualan yang sangat baik sebaik sahaja dilancarkan, keupayaan kamera berteknologi Leica dan sokongan AI photograph membawakan hasil gambar setanding juru gambar profesional.

Baca juga: Reviu Eksklusif: Huawei Mate 10 / Mate 10 Pro – Sebuah Peranti Premium Yang Perlu Anda Pertimbangkan

Kamera utama beresolusi 20 Megapiksel monochrome dan 12 Megapiksel RGB, hadir dengan teknologi penstabilan imej optikal (OIS) dan aperture f/1.6. Manakala kamera depan dibekalkan lensa 8 Megapiksel aperture f/2.0.

eRing nak kongsi sebilangan hasil gambar yang diambil dengan menggunakan Huawei Mate 10 Pro.

Adakah kualiti penggambarannya cukup memuaskan? Jom layan gambar…


Pengumuman Rasmi HONOR Magic 3: Satu Sidang Media Global Akan Diadakan Pada 12 Ogos!

HONOR secara rasmi mengumumkan di akaun Twitter luar negara bahawa persidangan global siri HONOR Magic 3 akan diadakan pada 12 Ogos.

Sebenarnya, CEO HONOR Zhao Ming baru-baru ini mendedahkan bahawa Honor Magic 3 akan dilancarkan pada bulan Ogos dan kini telah memasuki proses pengeluaran dan ujian akhir yang intensif. Dia juga mengatakan bahawa HONOR Magic3, sebagai unggulan kelas atas yang dibuat oleh HONOR, mewakili tahap teknologi dan kekuatan terkini HONOR. Seorang blogger luar negara malah mendedahkan waktu tertentu dalam sidang media global HONOR: 12 Ogos, yang sama dengan pengumuman rasmi.

Pada keluaran siri HONOR 50 sebelumnya, Zhao Ming mengatakan bahawa HONOR Magic3 akan dilengkapi dengan Snapdragon 888+ versi penuh. Berdasarkan maklumat yang dikeluarkan oleh sidang media Qualcomm, frekuensi utama inti pemproses Cortex-X1 telah meningkat dari 2.84GHz ke 3GHz, dan prestasinya pasti akan ditingkatkan; daya pengkomputeran akan meningkat menjadi 32TOPS (32 trilion kali), dan prestasi AI akan bertambah baik. Lebih daripada 20%.


Mesej Berkumpulan Diperkenalkan Di Snapchat

Versi Snapchat terkini membawakan Groups, sebuah fungsi mesej berkumpulan yang sebelum ini telah diminta ramai pengguna Snapchat.

Sebelum ini Snapchat terhad kepada perbualan satu-satu individu sahaja, dan fungsi terbaru ini membolehkan seramai 16 orang untuk mengambil bahagian dalam sesuatu perbualan. Seperti mesej Snapchat biasa, mesej yang dihantar Groups boleh dibuka sekali dan aktif selama 24 jam selepas dihantar. Selepas tempoh tersebut, kesemua mesej yang dihantar ke dalam Groups akan dipadam.


Celcom Akhiri Tahun 2017 Dengan Prestasi Membanggakan

Celcom Axiata Berhad mencatatkan prestasi membanggakan dan mengakhiri 2017 dengan penambahbaikan prestasi selepas tiga tahun mencatatkan penurunan.

Strategi Celcom untuk memberikan pengalaman pelanggan yang hebat dalam setiap bahagian perjalanan pelanggan, kini memperlihatkan hasil. Syarikat telah mencatatkan pertumbuhan dalam dengan Skor Promoter Purata Transaksi Runcit (tNPS) kepada 68 mata, berbanding 66 mata pada suku tahun yang lalu dan 58 mata dalam suku tahun ketiga tahun lepas.

Penambahbaikan pada suku pertama tahun ini juga mula diperlihatkan, di mana sebahagian daripadanya disumbangkan oleh wajah baru premis Celcom BlueCube, yang diperkenalkan pada suku akhir tahun lepas. Celcom mensasarkan 60% sehingga 80% premis BlueCube akan diberikan wajah baru pada tahun 2018.

Selain itu, Pusat Khidmat Pelanggan Celcom turut mencatatkan kenaikan ketara dalam Skor Promoter Purata dalam suku keempat 2017, melalui penambahbaikan proses dan pelaksanaan keupayaan yang terkini untuk pengalaman pelanggan yang lebih baik.

Laman rasmi baru Celcom juga telah diperkenalkan dengan reka bentuk yang lebih segar dan ringkas. Syarikat turut melancarkan beberapa usahasama yang membolehkan pelanggan menikmati kemudahan serta ganjaran atas kesetiaan mereka.

Michael turut menyatakan bahawa penambahbaikan rangkaian Celcom adalah antara faktor yang memberi sumbangan besar kepada kejayaan tersebut. Celcom berbangga dengan pencapaian yang ketara dalam pengembangan liputan populasi 4G dan LTE-A yang masing-masing telah mencapai 87% dan 74%.

Perancangan Seterusnya

Sepanjang 2017, Celcom telah menumpukan usahanya dalam menstabilkan hasil dan kembali mencatat pertumbuhan. Momentum ini akan diteruskan lagi dalam 2018, di mana Celcom akan terus fokus kepada strategi utama dalam menyediakan pengalaman pelanggan yang hebat.

Ia akan meliputi kepantasan dalam usaha digitalisasi serta transformasi dan penambahbaikan dalam cara Celcom berinteraksi dengan pelanggan dan rakan niaga melalui saluran pilihan mereka.

Kami akan menyediakan pengalaman yang lebih Insani di samping memfokuskan kepada automasi dan menambah kepantasan dalam penyediaan perkhidmatan kepada pelanggan akhir.


Paralaksa

Paralaksa merupakan aplikasi memperindahkan smartphone yang khas dibangunkan untuk pengguna Windows Phone. Sekiranya anda sering kali menukar paparan lockscreen, maka aplikasi ini sangat sesuai untuk dimuat turun. Apa yang berbeza dengan aplikasi lain, Paralaksa telah menawarkan 2 tema iaitu Paranormal yang bercorak abstrak dan Parallax City yang bergambar bandar pada waktu malam. Secara umumnya terdapat 3 layer iaitu background, layer tengah dan layer depan, setiap satunya mewakili bahagian atas, tengah dan bawah yang akan dijadikan navigasi pada setiap layer. Selain mereka sendiri lockscreen anda, juga boleh menggoncang smartphone untuk mendapatkan gambar secara automatik.

Muat Turun:

Windows Phone
•RM 0
•13.73 MB
•Windows Phone 8.0 dan ke atas


Anda Kreatif? ASUS Tawarkan Hadiah Power Untuk Anda!

ASUS mempelawa rakyat Malaysia untuk menyumbang idea plot lucu dan menghiburkan yang akan diambil untuk menghasilkan satu siri iklan video menonjolkan peranti terbaru ASUS ZenFone 3.

Pertandingan “Directed By You” adalah kempen pertama yang dilancarkan pengeluar smartphone bagi menghasilkan video iklan berasaskan sumber crowdsource. Kempen ini telah diilhamkan dari iklan ZenFone 3, Alien and Dinosaur, yang telah dicipta setelah mengambil respon dan idea dari penduduk New York.

Untuk menyertai pertandingan “Directed By You”, anda perlu menghantar idea jalan cerita kepada ASUS. Idea tersebut mestilah berasaskan tema yang telah ditetapkan pada minggu tersebut, tema yang terbabit adalah fotografi, hiburan dan juga gaming.

Berminat? Sertai pertandingan Directed By You sekarang!

Hadiah

Setiap hari, seorang pemenang akan dipilih untuk menerima sebuah ZenFone 3.


Apple Memperkenal Cip Pemproses Pertama Bagi Komputer Riba – Dikenali Sebagai Apple M1.

Apple kini telah memperkenalkan cip pemproses pertama milik mereka bagi mengantikan cip dari Intel yang dikenali sebagai Apple M1.

Menariknya, cip pemproses ini hadir dengan 5nm dan berasaskan ARM. Ia tampil dengan 8 teras masing-masing bagi CPU dan GPU.

Dikhabarkan, cip pemproses di bawah Apple Sillicon ini mampu memberikan kuasa dalaman lebih baik serta grafik yang lebih mempersona.


Maxis Minta Rakyat Malaysia Sumbang Peranti Melalui Kempen #MYBaikHati Untuk Sokong Pembelajaran Digital

Anda mempunyai peranti terpakai di rumah? Inilah peluang anda untuk menggunakannya untuk tujuan membantu mereka yang memerlukannya. Maxis kini mengundang warga kerjanya, pelanggan dan orang ramai untuk menyumbangkan komputer riba, tablet dan/atau telefon pintar terpakai di bawah inisiatif #MYBaikHati untuk membantu merapatkan jurang pembelajaran digital di Malaysia. Anda boleh sumbang peranti di 10 Maxis Centre di seluruh Lembah Klang, Pulau Pinang, Ipoh dan Johor Bahru.

Inilah caranya:

Layari https://www.maxis.com.my/en/campaigns/mybaikhati/ untuk maklumat lebih lanjut mengenai cara menderma serta FAQ untuk maklumat lebih lanjut.

Inisiatif #MYBaikHati yang diumumkan sebelumnya oleh Kerajaan, adalah program crowdsourcing sepanjang tahun yang difasilitasi oleh industri telekomunikasi. Peranti yang disumbangkan akan diedarkan kepada pelajar dan keluarga yang memerlukan pembelajaran dan keperluan harian mereka.


Maxis Bina Kepimpinan Masa Depan Dengan  Program Siswazah Baru

Maxis telah melancarkan dua program sizwazah baru untuk memberi peluang kepada bakat muda Malaysia mulakan kerjaya dalam bidang yang mereka minati, dan mencapai cita-cita untuk menjadi penyedia penyelesaian konvergen terkemuka di barisan hadapan teknologi. Program Sizwazah Maxis yang akan dijalankan selama setahun, akan membolehkan graduan membina pengalaman kukuh dalam persekitaran pantas, kreativiti dan berinovasi untuk membantu mereka maju dalam perjalanan kerjaya mereka.

“Di Maxis, warga kerja kami sentiasa menjadi aset paling kritikal untuk mencapai cita-cita kami, dan kami komited untuk membina generasi pemimpin yang berpandangan jauh untuk Malaysia. Program Siswazah Maxis baru kami adalah platform yang sangat baik untuk menyediakan pentas pembelajaran dipercepat bagi graduan baru yang mahukan pengkhususan yang akan membolehkan mereka menjadi pakar atau pemimpin subjek dalam bidang yang mereka minati. Kami benar-benar mahu graduan kami menerapkan pemikiran yang inovatif dan Terus Menerajui dalam dunia yang semakin berubah,” kata Natalia Navin, Ketua Pegawai Sumber Manusia, Maxis.

Program Siswazah Maxis 2021

Program Siswazah Maxis terbuka untuk orang ramai. Calon yang terpilih kemudian akan mendapat manfaat daripada dua program yang khas – Program Siswazah Sumber Manusia dan Program Siswazah Perusahaan – yang bukan sahaja membolehkan mereka mencapai hasrat dan aspirasi mereka, tetapi juga memulakan permulaan yang baik untuk kerjaya yang berpotensi dan berjaya dalam empat langkah:

Untuk memohon Program Siswazah Maxis, calon yang berminat boleh melayari http://bit.ly/Maxis-Graduate-Programme-2021. Permohonan dibuka sehingga 31 Mac 2021.

Menjadi organisasi bertaraf dunia, berkesan dan cekap

Untuk memastikan warga kerjanya bersedia untuk masa depan, program biasiswa, magang dan siswazah Maxis menumpukan pada mengembangkan bakat muda dengan kemahiran dan sikap yang betul. Dalam membangun pemimpin teknologi dan inovasi masa depan untuk Malaysia, Maxis telahpun memberikan tiga biasiswa baru kepada 15 individu yang cemerlang dan layak pada bulan Disember.


Jabra Elite 65t Dan Elite Active 65t Dilancarkan Pada Harga Bermula RM799

Jabra hari ini melancarkan fon telinga tanpa wayar generasi ke-3 Elite65t dan Elite Active 65t yang memenangi anugerah CES Inovation Award 2018 ke pasaran Malaysia. Syarikat yang terkenal dengan penghasilan fon kepala tanpa wayar ini tampil dengan pembaharuan terbaru kini membawakan produk audio yang lebih sempurna dan berinovasi.

Jabra Elite 65t dan Elite Active 65t menawarkan sambungan tanpa wayar yang lebih tahan lama dengan jangka hayat bateri mencecah 15 jam. Apa yang dibawakan oleh syarikat ini menumpukan pengalaman audio yang berkualiti tinggi serta jelas sesuai untuk kegunaan anda seharian.

Dengan reka bentuk yang lebih ergonomik dengan pilihan warna baru, Jabra Active 65t dicipta khusus bagi anda yang seuka bersukan malahan, ia juga diperkuatkan dengan teknologi kalis air IP56. Sensor akselerometer yang terbina dalam menjaminkan ketahanan berpanjangan di samping Jabra sendiri memberikan jaminan sehingga dua (2) tahun.

Fon telinga Jabra generasi ke-3 pada kali turut dipadatkan dengan bantuan maya yang dipanggil Amazon Alexa. Integrasi ini membolehkan pengguna memberi arahan suara selain dapat mengawal alatan elektrikal pintar di rumah dengan mudah. Buat masa ini, Amazon Alexa hanya ditawarkan di negara barat seperti AS, UK, dan Jerman.

Di Malaysia, Jabra Elite 65t dijual pada harga runcit RM799 bermula Mac depan sementara, Elite Active 65t berharga RM899 akan memasuki pasaran pada Mei 2018. Kedua-dua produk boleh didapati di kedai-kedai terpilih di seluruh negara.


Pakar Selfie Terbaru Dari OPPO Untuk Anda

OPPO F1 merupakan sebuah smartphone yang menjadi kegilaan penggemar selfie kerana ia mempunyai kamera hadapan yang berkualiti tinggi. Demi meneruskan legasi smartphone selfie terbaik, OPPO telah membawakan versi terbaru F1 yang kini dikenali sebagai F1 Plus. Bertempat di kompleks membeli belah Sunway Pyramid, OPPO melancarkan smartphone terbaru mereka yang mempunyai kamera hadapan 16 megapiksel dengan sensor imej 1/3.1-inci.

Selebriti terkenal, Nora Danish turut hadir ke majlis tersebut sebagai duta produk bagi mempromosikan F1 Plus. Di samping itu beliau juga turut melakukan demonstrasi fungsi terbaru kamera hadapan F1 Plus yang mampu menangkap gambar selfie 120 darjah, jadi anda boleh selfie secara berkumpulan dengan lebih mudah. OPPO F1 Plus juga kini hadir dengan kerangka unibody besi, cas pantas VOOC dan pengesan cap jari. OPPO mengumumkan bahawa F1 Plus akan dijual pada harga RM 1,898.


Huawei Menjual Telefon Pintar Lebih Tinggi Berbanding Apple Pada Disember Tahun Lepas

Tidak mustahil apa yang dikatakan oleh Huawei ini adalah benar, kerana Huawei antara syarikat besar yang sudah lama bertapak di pasaran antarabangsa. Gergasi ketiga selepas Samsung dan Apple ini mendakwa mereka sepatutnya berada di kedudukan kedua kerana penjualan telefon pintar dikeluarkan olehnya lebih tinggi berbanding Apple.

Menurut Pengarah Pusat Huawei India, Allen Wang, Huawei telah mencapai jualan pasaran 13.2% pada bulan Disember berbanding Apple hanya 12% sahaja. Tambah beliau, jenama Honor di bawah Huawei adalah jenama atas talian nombor satu di dunia dengan 74 negara telah menjualnya.


DEEBOT R98 – Robot Pembersih Lantai Berharga RM3,799

Satu lagi produk perkakasan rumah iaitu DEEBOT R98 diperkenalkan ke pasaran Malaysia. Ia sebuah alat pembersih lantai yang meliputi sapu, vakum, mop, dan pengering semua-dalam-satu. Produk ini sangat sesuai bagi golongan urban yang mempunyai masa yang terhad atau seseorang yang pentingkan masa.

Dilengkapi badan yang kecil, DEEBOT R98 mampu menyelinap ke setiap sudut rumah tanpa sebarang masalah. Menerusi teknologi Smart Navi, robot ini akan menganalisa ruang-ruang tertentu untuk mengoptimakan kaedah pembersihan yang paling sesuai. Kawalan boleh dibuat terus melalui aplikasi khas di telefon pintar.

DEEBOT R98 adalah alat perkakasan rumah moden yang boleh dimiliki pada harga RM3,799 di penjual terpilih Best Denki atau Home-Fix. Maklumat lanjut, anda boleh layari Ecovacs atau Banleong.com.


vivo V5s Warna Rose Gold Mula Diedarkan

Kehangatan telefon pintar dari vivo ini tidak terhenti setakat ini sahaja, terbaru, vivo Malaysia membawakan warna baharu Rose Gold pada model vivo V5s bagi menambahkan koleksi warna di samping Crown Gold dan Matte Black. Warna popular ini dikeluarkan bagi memenuhi kehendak pengguna terutama golongan wanita yang gemar berswafoto selari dengan motif penggambaran yang dibawakan oleh vivo Malaysia.

Peranti vivo V5s ini masih lagi mengekalkan spesifikasi yang sama seperti sebelum ini dengan kehadiran kamera swafoto 20 Megapiksel bersama fungsi Selfie Softlight yang menerima kejuruteraan bersama Sony. Setiap rakaman gambar yang diambil dijanjikan hasil yang menarik dengan warna dan perincian yang jelas dan terang.

Harga masih lagi kekal sama iaitu RM1,299


Ceriakan Kerja Harian Dengan Koleksi Parti 2016 Dari Logitech

Logitech Malaysia baru-baru ini telah melancarkan siri terbaru tetikus mereka yang penuh warna-warni, dikenali sebagai Koleksi Parti 2016. Dinamakan Logitech M238 Wireless ia tampil dengan rekaan yang pasti menarik sesiapa sahaja yang memandangnya.

Tetikus Koleksi Parti 2016 direka untuk menceriakan tugasan harian yang dijalankan bersamanya. Ia memiliki corak yang jarang dilihat pada tetikus yang ada di pasaran hari ini. Terdapat enam corak tetikus Koleksi Parti 2016 yang terdiri daripada Gorilla, Flamingo, Cocktail, Toucan, Spaceman dan juga Popsicles.

Tetikus wayarles Logitech M238 ini berhubung dengan alat penerima USB bersaiz nano, yang tidak mengganggu apabila dicucuk ke port USB. Malah, ia juga boleh disimpan di dalam tetikus jika tidak digunakan. Bukan itu sahaja, baterinya pula menggunakan satu bateri jenis AA, yang boleh bertahan sehingga 12 bulan sebelum ditukar. Selain boleh berhubung sehingga 10 meter, Logitech M238 Wireless mampu beroperasi dengan Windows, Mac OSX, Chrome OS dan Linux.

Logitech M238 Wireless dijual pada harga RM 69 termasuk GST. Ia didatangkan bersama jaminan setahun dan boleh dibeli dari pengedar sah Logitech di seluruh Malaysia.


Honor View10 Masih Kekal Sebagai “Peranti Induk Paling Mampu Dimiliki”

Jenama Honor di Malaysia telah menjadi jenama yang paling diberi perhatian sejak enam bulan kebelakangan ini oleh para pengguna dan media. Mengapa jenama ini diberi perhatian disebabkan Honor telah menunjukkan sesuatu yang positif dalam pasaran telefon pintar di Malaysia. Setiap kali telefon pintar Honor diperkenalkan, ia mampu memberi saingan kepada jenama lain, lebih-lebih lagi harga yang dipasarkan sangat berpatutan. Mungkin pada penggal pertama tahun 2017 jenama ini agak dingin, tetapi selepas melakukan debut pada lewat tahun lepas jenama ini semakin hangat diperkatakan terutamanya pengguna daripada berbangsa Melayu.

Bila sebut jenama Honor, ia sudah dikenali di seluruh Malaysia. Ini sebahagian daripada pemasaran yang dilakukan di dalam VMALL – sebuah gedung e-dagang yang menjual peranti khususnya jenama Honor. Sehingga kini, peranti yang paling laris dijual oleh VMALL ialah Honor 3C, diikuti Honor 6 Plus, seterusnya peranti pertama dengan 15-lapisan gelas yang ditempa, dan akhirnya peranti khusus untuk Gaming Mobile Legend, Honor 8 Pro.

Laman jualan atas talian VMALL sebenarnya amat mudah digunakan kerana pelanggan tidak perlu membuang masa dan membazir petrol untuk ke kedai fizikal. Hanya meletakkan pesanan dan membuat pembayaran, peranti yang dipesan akan sampai di depan pintu rumah dalam masa yang singkat serta dijamin selamat.

Selepas beberapa produk telah laris dijual seluruh Malaysia, pihak Honor pula menampilkan Honor View10. Sebuah peranti yang paling canggih setakat ini dihasilkan pasukan Honor dengan kerjasama tangan ‘luar’ dalam pembangunan dan penyelidikan (R&D). Ya, selepas empat tahun meneroka dan melabur, akhirnya Honor berjaya menghasilkan peranti dengan teknologi kecerdasan-buatan (AI). Ciri ini sebenarnya membolehkan pengguna berinteraksi dengan robot terbina-dalam untuk melakukan tugasan harian dalam semua aspek. Ciri pintar yang dihasilkan Honor membolehkan peranti memproses kandungan sama seperti manusia berfikir.

Honor View10 telah diangkat sebagai telefon ‘kehormat’ sesuai pada nama yang digunakan Honor sendiri. Pengguna Honor View10 kini diberikan akses untuk berada di barisan hadapan dalam teknologi telefon pintar – tidak seperti pengguna lain yang masih berada di takuk lama dengan peranti tradisional yang masih menggunakan cip pemproses tanpa pembelajaran mesin.

Salah satu fungsi AI yang terdapat pada Honor View10 ialah keupayaannya dalam permainan mudah alih. Menurut kajian yang dilakukan, setiap pengguna telefon pintar di seluruh dunia menghabiskan masa selama 1-2 jam sehari hanya untuk bermain game. Kebanyakan golongan muda yang gemar bermain game tidak boleh dipisahkan dengan dunia media sosial mereka. Oleh itu, dengan Honor View10, golongan ini diberikan kebebasan untuk bermain game tanpa diganggu mesej dan notifikasi yang boleh menjejaskan prestasi permainan. Memang benar, perkara ini sangat menjengkelkan kerana setiap kali kalah dalam satu-satu perlawanan atau pertempuran, kita akan menyalahkan individu tersebut kerana telah menghantar mesej atau panggilan di waktu yang salah.

Jadi dengan mod yang diperkenalkan di dalam Honor View10, pengguna tidak lagi ‘diganggu’ malah boleh memberikan fokus dan tumpuan yang lebih pada permainan. Tiga mod boleh digunakan antaranya Mod Pintar, Mod Bebas Daripada Diganggu, dan Mengunci Butang Navigasi.

Diperkasakan dengan sistem dwi-kamera, Honor View10 merupakan antara telefon yang mampu melakukan zum dengan baik. Gabungan kamera 20MP + 16MP tidak perlu diragu lagi, kerana dengan bantuan AI pengguna kini boleh menikmati hasil gambar yang cantik serta kemas.

Selain itu, sistem penggambaran akan mengenal pasti 13 babak atau situasi mengikut kesesuaian. Misalnya mengambil gambar pokok berwarna hijau, kamera akan mencadangkan unit pemproses gambar (ISP) untuk melaraskan warna dan cahaya dengan secukupnya dan hasilnya imej pokok yang diambil tampak lebih realistik.

Begitu juga mengambil gambar makanan, sistem ini akan bekerja dan memberikan pengguna gambar makanan yang lebih ‘enak’ untuk dilihat. Oleh itu, pengguna hanya perlu “hala dan tangkap” sahaja.

Bermain game pada skrin yang kecil sebenarnya tidak memberikan kepuasan kepada pengguna. Jadi, dengan Honor View10, ia dibekalkan dengan skrin besar 5.99-inci beresolusi FHD+ bersama nisbah paparan 18:9 yang kini menjadi ikutan semasa. Skrin yang memanjang ini lebih mudah digenggam jika dibandingkan dengan skrin tradisional bersaiz sama. Menerusi ketebalan tubuh badan setebal 6.97mm ini, pengguna boleh menggunakan jari untuk menyahkunci peranti tanpa perlu memegang dengan dua belah tangan.

Keseluruhan kemasan yang diberikan pada Honor View10 sekaligus mampu membuatkan hati tertarik bak kata pepatah Melayu “Cinta Pandang Pertama”. Tiada unsur ‘murah’ pada peranti ini, ia dihasilkan sepenuhnya sempurna untuk memberikan keselesaan kepada pengguna.

Honor yang masih baru dalam industri penghasilan telefon pintar lebih sinonim jika dikaitkan dengan golongan muda-mudi. Jadi, dengan pelaksanaan teknologi terkini, Honor mampu memberikan kandungan dan perkhidmatan yang lebih sesuai kepada golongan ini.

Keterujaan golongan muda dengan jenama DJI, sebuah syarikat yang menghasilkan dron dan kamera kini bekerjasama dengan Honor. Melalui kerjasama ini, peminat Honor kini boleh mendapatkan produk DJI dengan harga lebih murah. Diskaun yang ditawarkan juga hanya eksklusif kepada pelanggan Honor View10.

Selain itu, Honor turut berkolaberasi dengan permainan mudah-alih terkemuka dunia, Mobile Legends Malaysia dan Singapura. Ini bermakna, peranti Honor View10 sangat sesuai untuk memainkan permainan tersebut. Ia lebih lancar serta optimum, lantas memberikan pengalaman pengguna ke tahap yang lebih tinggi.

Tidak kurangnya, Honor juga sedang merancang untuk bersama dengan GRAB dalam memberikan perkhidmatan perkongsian tunggangan yang lebih menarik kepada pengguna Honor View10.

Dengan kesemua kelebihan yang ditunjukkan Honor View10, pasti ada yang sudah jatuh hati. Apa salahnya laburkan duit dengan cara yang betul tanpa berasa kesal di kemudian hari. Hampir tiada jenama yang setanding Honor daripada segi harga, perkakasan dan kualiti. Di luar sana bukan semua peranti canggih hadir dengan harga mampu milik, jadi dengan Honor View10 ia memerlukan anda untuk membelanjakan hanya RM1,899 sahaja.

honor View10 boleh dibeli melalui laman e-dagang seperti di bawah:


Qualcomm X60 5G Diumumkan – Seni Reka Pemproses 5nm & Kelajuan Muat Turun Mencecah 7.5Gbps

Qualcomm secara rasminya melancarkan modem 5G generasi ketiga keluarannya – Qualcomm X60. Ia merupakan pertama dibina menggunakan proses 5nm – ini menghasilkan penggunaan kuasa lebih rendah untuk peranti yang lebih lancar. Sekaligus, membolehkan kelajuan muat turun mencecah 7.5Gbps dan muat naik secepat 3Gbps.

Sama seperti X55, X60 menyokong rangkaian 2G hingga 5G. Ia mempunyai keupayaan untuk mengagregatkan rangkaian sub-6 yang lebih perlahan dengan spektrum mmwave lebih pantas – meningkatkan prestasi keseluruhan. Cip baru ini juga dilengkapi dengan modul QTM535 mmWave yang dikemas kini. X60 dijangka muncul pada peranti mulai awal 2021.


Vivo Mengumumkan “Goal Goal Goal Sales” –  Tawar Rebat & Hadiah Menarik!!!

Vivo Malaysia kini menjalankan kempen “Goal Goal Goal Sales” dari 1 Jun hingga 30 Jun 2021, yang menawarkan pelanggan rebat segera sebanyak RM50 * dan Baucar Ogawa bernilai RM100  Apabila mereka membeli telefon pintar Vivo V21 terkini. Ini termasuk jaminan melanjutkan 1 tahun dan perlindungan retak skrin 1 tahun bernilai RM399 serta perkhidmatan penjagaan VIP VIP.

Tersedia di semua Vivo Concept Store, E-platform rasmi Vivo (e-store, Lazada dan Shopee), rakan kongsi rantaian dan kedai peniaga yang sah, pelanggan yang membeli telefon pintar Vivo V21 akan layak mendapat cabutan bertuah dan berpeluang Untuk memenangi hadiah yang menarik, seperti telefon pintar Vivo V21 yang terkini, Pakej UEFA Euro 2020 , Ogawa Tinkle Tinke Music Massager, topeng mata Ogawa dan pengering rambut Khind, dengan terma dan syarat dikenakan.

Pelanggan boleh menyertai sesi cabutan bertuah Vivo Malaysia dalam tiga langkah mudah:Langkah 1: Muat naik dan siarkan foto telefon pintar siri V21 mereka di profil Facebook mereka.Langkah 2: Hashtag #Vivogoalgoalgoalsales dan # vivov21series.Langkah 3: dan berpeluang untuk memenangi hadiah yang menarik

BAgi mendapatkan maklumat lanjut, layari laman sesawang vivo Malaysia’s Official Facebook Page dan vivo Malaysia Official Website


[Tertiris] Kapasiti Bateri Samsung Galaxy S9 Dan S9+ Didedahkan

Samsung dikatakan bakal melancarkan peranti induk mereka Samsung Galaxy S9 dan S9+ seawal bulan hadapan. Sebelum menghampiri tarikh pelancaran, kebiasaan kita akan melihat gambar-gambar yang tertiris. Sebelum ini kami ada kongsikan mengenai rekaan yang mungkin hadir, dan semalam tersebar di arena sesawang mengenai speaker yang ditala oleh AKG.

Hari ini pula, sebuah agensi di Brazil mendedahkan maklumat mengenai bateri yang akan digunakan pada kedua-dua peranti tersebut. Samsung Galaxy S9 akan hadir dengan kapasiti bateri 3,000mAh manakala Galaxy S9+ menggunakan bateri sebesar 3,500mAh. Ini bermakna tiada peningkatan dari segi kapasiti daripada generasi sebelumnya. Kedua-dua peranti didatangkan dengan jumlah voltan yang sama iaitu 3.85V.

Walaupun bateri yang dimuatkan agak kecil untuk paparan beresolusi 2K, tidak mustahil cip pemproses Snapdragon 845 dan Exynos 9810 mampu menjimatkan kuasa. Qualcomm juga mengumumkan cip keluaran mereka 30% lebih efisyen dan cekap tenaga.

Sumber


Serangan Ransomware “WannaCry” Tersebar Di Setiap Pelusuk Dunia

Ransomware yang terbaru dikenali sebagai WannaCry, ialah suatu serangan siber, ia dilakukan untuk mengunci fail data di dalam komputer yang disebarkan melalui pautan e-mel apabila pengguna memuat-turun fail yang tidak dikenali. Selepas itu, penyerang siber ini akan meminta wang sebanyak USD300 (kira-kira RM1,301) untuk membuka atau akses kepada fail yang telah dikunci tersebut.

Serangan ini telah melumpuhkan beberapa sistem di dalam syarikat di 150 negara setakat ini. Jurucakap Polis Eropah (Europol) menyatakan bahawa serangan ini masih stabil dan tidak terjejas teruk. Di negara Asia pula, kebanyakan pejabat telah ditutup pada hari jumaat. Sementara serangan WannaCry ini baru bermula pada hari tersebut, menjadikan keadaan tidak begitu teruk.

Dikatakan penyerang akan mengandakan jumlah bayaran jika ia tidak dijelaskan secepat mungkin. Menurut Microsoft, serangan ini telah menjejaskan ratusan ribu buah komputer seluruh dunia. Antara organisasi yang menjadi sasaran ialah rangkaian perkhidmatan rel Jerman (Deutsche Bahn), pengendali telekomunikasi Sepanyol (Telefonica), syarikat logistik terbesar (FedEx) dan Kementerian Dalam Negeri, Russia.

Sesetengah penyelidik keselamatan sektor swasta mengatakan, mereka telah melihat beberapa persamaan antara beberapa kod dalam serangan baru-baru ini dan ia ada kaitan dengan Korea Utara pada sebelum ini. Selain itu, Pegawai keselamatan di UK, bagaimanapun, berkata mereka tidak pernah melihat apa-apa yang mereka anggap sebagai bukti kukuh melibatkan mereka (Korea Utara).

Siapapun mereka yang menyerang, ini dianggap perompak celik yang menjana pendapatan untuk keuntungan sendiri.


[Ura-Ura] : Video Penggoda Baru Peranti Lipat Xiaomi Muncul Di Media Sosial?

Sebelum ini kami pernah berkongsi artikel mengenai munculnya sebuah video memperlihatkan peranti lipat misteri yang didakwa milik Xiaomi. Terkini, peranti tersebut muncul sekali lagi dalam sebuah video penggoda baru.

Menerusi video pendek tersebut, sekali lagi kita dapat lihat bagaimana rupa paras peranti berkenaan. Berbeza dengan HUAWEI Mate X dan Samsung Galaxy Fold, kaedah yang digunakan oleh Xiaomi untuk peranti ini dilihat sangat berbeza – paparan dengan lipat berganda. Video tersebut juga menunjukkan sistem operasi digunakan lebih banyak ciri MIUI berasaskan Android 9.

Walau bagaimanapun, maklumat tertiris masih lagi rumors dan untuk mengetahui lebih lanjut, sama -sama kita nantikan tuan empunya badan muncul sendiri. Kekal bersama eRing untuk info terkini!

[SUMBER]


Meriahkan Hidup Anda Bersama Promosi Wiko!

Wiko Kembali Lagi!

Kepada warga Ipoh, marilah sertai Pameran IT 2017 di Ipoh Parade Mobile. Wiko tidak melepaskan peluang turut serta dalam pameran tersebut dengan kehadiran produk terbaru siri Ufeel dan siri Y, Wiko menawarkan promosi selama 3 HARI bermula 7hb hingga 9hb April 2017.

Anda bersedia? Jadilah pelanggan 100 pertama Wiko setiap hari untuk menikmati POTONGAN harga sebanyak 30% pada pembelian yang kedua.

Anda tidak patut melepaskan peluang keemasan ini serta pelawa rakan-rakan kenalan anda untuk sertai bersama Wiko di Ipoh Parade!


Reviu Eksklusif: Wiko Upulse, Fungsi Premium Harga Menarik!

HARGA: RM799

Tidak semua daripada kita mampu membelanjakan wang untuk membeli telefon pintar bernilai ribuan ringgit, apatah lagi dengan ekonomi yang tidak menentu sekarang ini. Oleh itu, Wiko jenama dari Perancis telah memperkenalkan barisan peranti baru dengan harga yang mampu dimiliki. Di antara model baru yang dibawa masuk untuk pasaran tempatan adalah Wiko Upulse, Harry serta Kenny dengan harga yang berbeza. Sebelum ini kami telah membuat reviu mengenai Wiko Harry dan terbaru ini ialah Wiko Upulse.

Baca juga: Reviu Eksklusif: Wiko Harry, Melengkapkan Siri-Y Dengan Keupayaan 4G

Memandangkan smartphone ini memfokuskan kepada semua golongan, Wiko Upulse menawarkan beberapa pilihan warna yang terdiri daripada Black, Gold, Deep Bleen serta Cherry Red.

Tetapi buat masa sekarang, hanya dua warna sahaja yang berada di pasaran Malaysia iaitu Black dan Gold.

Inginkan smartphone dengan paparan skrin besar, tetapi dalam masa yang sama masih selesa dipegang? Wiko Upulse boleh dipertimbangkan. Menampilkan paparan skrin 5.5 inci dengan kepadatan piksel mencapai 294ppi, ia juga hadir dengan rekaan melengkung 2.5D. Lebih menarik, peranti ini hadir dengan mod One-hand yang sesuai untuk digunakan dengan sebelah tangan.

Panel belakang smartphone ini menempatkan lensa utama 13 Megapiksel dengan sokongan LED flash yang terletak di bawah lensa utama. Selain itu, ia turut menempatkan sensor untuk pengimbas cap jari serta tulisan Wiko.

Manakala pada bahagian bawah panel belakang pula kelihatan lubang speaker.

Walaupun kerangkan peranti ini diperbuat daripada logam, ianya tidak unibodi. Kepada pengguna yang mempunyai dua kad SIM, anda boleh menggunakan kedua-duanya tanpa perlu memilih sama ada ingin menggunakan kad SIM mahupun microSD. Lebih menarik, ketiga-tiga slot kad ini menyokong fungsi hot-swap.

Walaupun menawarkan harga mampu milik, ia tidak menghalang Wiko untuk mempertaruhkan fungsi multimedia yang menarik pada smartphone ini. Kamera utama dilengkapi bersama sensor 13 Megapiksel telah diserikan dengan pelbagai mod menarik di antaranya adalah Portrait, Super Pixel, Beauty, HDR, Professional, Panorama, Night, Time Lapse dan QR Code.

Manakala kamera hadapan beresolusi 8 Megapiksel hadir dengan sokongan Soft light flash untuk penggambaran swafoto yang kelihatan lebih natural. Lebih istimewa, kehadiran mod Portrait dan Beauty mampu menghasilkan gambar swafoto yang unik. Fungsi HDR, Panorama dan Time Lapse turut disediakan.

Untuk penggambaran swafoto yang pantas, anda boleh menggunakan
sensor pengimbas cap jari.

Istimewanya Upulse, ia menyokong Android versi terkini 7.0 Nougat. Selain menampilkan paparan antaramuka tersendiri Wiko yang lebih menarik dan mesra pengguna, peranti ini turut dibekalkan dengan memori RAM 3GB serta memori dalaman berkapasiti 32GB.

Bagi yang mementingkan aspek keselamatan smartphone daripada diakses oleh individu yang tidak diingini, Upulse satu pilihan yang terbaik kerana hadir dengan fungsi pengimbas cap jari yang pantas. Malah ia juga boleh digunakan untuk lima menu yang berbeza.

File Lock dapat menjaga privasi yang ada di dalam smartphone anda dengan meletakkan kata laluan pada aplikasi tersebut. Selain gambar, anda juga boleh memilih dokumen, lagu dan video yang tidak ingin dikongsi dengan orang lain.

Bagi yang gemar bermain permainan HD mudah alih, Upulse boleh dipertimbangkan. Selain dibekalkan dengan RAM sebesar 3GB dan memori dalaman 32GB, kami sendiri telah cuba bermain permainan Real Racing 3 dan ternyata ia mampu memaparkan grafik yang sangat lancar.

Gesture Unlock adalah cara yang paling cepat dan pantas untuk anda membuka menu, di mana hanya perlu melukis huruf yang mewakili menu tersebut seperti ‘M’ untuk ‘Muzik’ dan ia secara automatik akan membuka menu yang diinginkan. Selain itu, anda juga boleh menambah menu lain dengan menekan ikon ‘+’.

Wiko Upulse adalah sebuah smartphone mampu milik yang menawarkan fungsi premium! Ia bukan sahaja menampilkan rekaan elegan, tetapi mempertaruhkan pelbagai fungsi menarik untuk kegunaan seharian! Dengan harga bawah RM 1000, anda boleh mendapatkan peranti dengan pemproses yang laju, dioperasikan oleh Android terkini, serta hadir dengan fungsi pengimbas cap jari untuk mereka yang mementingkan keselamatan data di dalam peranti.

Bukan itu sahaja, kehadiran beberapa aplikasi lain seperti Phone Assist, News Republic, lensa penggambaran 13 Megapiksel dengan sensor Sony IMX 258 serta kamera depan 8 Megapiksel untuk penggambaran selfie dilengkapi LED flash yang membolehkan anda mengambil gambar di dalam kawasan yang kurang pencahayaan juga dilihat satu kelebihan buat peranti bawah RM 1000.

Lebih menarik, dengan harga mampu milik, anda boleh memiliki smartphone dengan RAM sebesar 3GB dan memori dalaman berkapasiti 32GB yang sesuai untuk mereka yang gemar bermain permainan HD di dalam smartphone. Kepada yang masih tercari-cari smartphone dengan fungsi sebegini, Wiko Upulse boleh boleh dipertimbangkan!


Digi Lancar Aplikasi ‘Ibadat’ sebagai Panduan Buat Pengguna Beragama Islam

Digi Telecommunications Sdn Bhd (Digi) kini menawarkan Aplikasi Ibadat, yang merupakan sebuah aplikasi mudah alih komprehensif bagi membantu pengguna beragama Islam menunaikan tanggungjawab ibadah mereka dengan mudah melalui fungsi-fungsi seperti paparan waktu solat, serta petunjuk arah kiblat yang tepat.

Aplikasi ini boleh dimuat turun oleh semua pengguna termasuk yang bukan pelanggan Digi. Ibadat mempunyai fungsi-fungsi lain yang boleh dimanfaatkan oleh pengguna Muslim secara percuma termasuk teks al-Quran yang lengkap dengan audio, serta pengesan lokasi masjid yang berhampiran. Para pelanggan Digi juga mempunyai pilihan untuk melanggani pakej premium yang menawarkan lebih banyak informasi serta pelbagai kandungan yang relevan dengan aktiviti ibadah harian mereka.

Hanya dengan RM0.50 setiap minggu, atau RM1.50 setiap bulan, pelanggan Digi boleh mengakses fungsi yang lain seperti notifikasi Azan, koleksi doa, kalendar Islam termasuk maklumat mengenai hari-hari cuti bagi warga Muslim, kalkulator Zakat, pedoman harian, kalendar Ramadan yang lengkap dengan waktu Iftar, dan banyak lagi.

Apa yang lebih menarik ialah setiap kali bulan Zulhijjah, pengguna juga boleh menonton secara langsung jemaah haji mengerjakan ibadah di Mekah dan Madinah menerusi aplikasi tersebut. Mereka juga boleh memuat turun pelbagai koleksi kandungan Islamik seperti gambar latar dan animasi.

Aplikasi Ibadat kini boleh dimuat turun menerusi peranti Android di Play Store manakala versi iOS pula akan ditawarkan dalam masa terdekat.

Untuk maklumat lanjut mengenai aplikasi Ibadat dan perkhidmatannya, sila kilik di sini.


Siap Sediakan Kad Grafik Anda. Crysis Bakal Datang!

Permainan Crysis telah menjadi antara jenaka April Fool di dalam dunia PC tahun ini, dengan imej terbaru karakter Nomad diperlihatkan. Namun keterujaan melihat berita tersebut lekas terpadam apabila meta data dari laman web Crysis menunjukkan bahawa berita tersebut hanyalah usikan April Fool. Namun, 24 jam yang lepas ini pula muncul…

Sumber: https://twitter.com/Crysis/status/1249714251360501761
Kemas kini dari akaun Twitter Crysis seolah-olah membayangkan bahawa mereka sedang mempersiapkan permainan video Crysis terbaru dan nampaknya jenaka April Fool ini berkemungkinan besar bakal menjadi nyata.

Tanggapan ini dikuatkan lagi dengan balasan Tweet dari Xbox yang nyata membuatkan hampir semua peminat Crysis histeria. Ini merupakan antara berita yang baik bagi tahun 2020 yang sungguh mencabar.

Adakah anda excited? Jangan lupa ikuti perkembangan dunia PC dan permainan video melalui Facebook eRing dan juga laman web rasmi!


Imej Tertiris iPhone 13 Memperlihatkan Takuk Lebih Kecil & Susunan Kamera Yang Berbeza!!

Youtuber @Waqar Khan yang terkenal mendedahkan versi rendering dan video demo iPhone 13, yang tidak jauh berbeza dengan penampilan sebelumnya. Perbezaan terbesar antara penampilan dan iPhone 12 adalah bahawa takuk lebih kecil dan susunan kamera belakang telah berubah.

Menurut berita terdahulu dari banyak sumber, Apple akan terus melancarkan siri iPhone 13 baru (atau siri iPhone 12s) pada bulan September tahun ini. Menurut tahun-tahun sebelumnya, peningkatan iPhone baru tahun ini mungkin tidak terlalu besar, dan itu adalah sudah dijangka. Beberapa penyesuaian pada konfigurasimisalnya, takuk depan sedikit berkurang, modul lensa belakang diubah menjadi susunan pepenjuru, sensor ditingkatkan, atau versi penyimpanan 1TB akan disediakan .

Menurut berita sebelumnya, siri iPhone 13 pada dasarnya akan meneruskan reka bentuk siri iPhone 12, masih mengadopsi reka bentuk bingkai tengah dan rata, layar mengadopsi layar Samsung LTPO, menyokong kadar penyegaran adaptif 120Hz, dan membawa penyesuaian pintar pada layar fungsi kadar penyegaran.


Confirm Dapat Driver Dengan Grab

Bermula dari 17 November, Grab menjanjikan sesuatu yang hebat buat anda. Tiada lagi masalah mendapatkan pemandu ridesharing terutamanya ketika waktu kemuncak. Melalui kempen 100% Ride Guarantee, Grab menjemput anda menggunakan servis mereka di kawasan Bangsar, KL Sentral, Mont Kiara, Sri Hartamas, Bandar Utama, Taman Tun Doktor Ismail, Damansara Uptown, dan juga kompleks membeli belah terkenal seperti Mid Valley Megamall, The Gardens, Publika dan 1 Utama.

Anda cuma perlu lancarkan aplikasi Grab dan pilih GrabCar (Economy), kemudian masukkan lokasi pick up dan drop off dan disusuli book. Jika anda tidak berjaya mendapatkan pemandu dalam dua percubaan berturut-turut, Grab akan menghadiahkan kod promosi yang menawarkan anda ride percuma bernilai RM8.

Untuk menjadikan kempen ini lebih menarik, Grab menawarkan promosi kepada pengguna di Lembah Klang yang membolehkan anda mendapatkan diskaun RM5 bagi dua trip perjalanan. Promosi istimewa ini bermula pada 17 November sehingga 23 November 2016.


Beli Peranti Motorola Dan Dapatkan Rebat Sehingga RM947!

Satu minggu lagi kita bakal menyambut Hari Kemerdekaan, begitu juga Motorola menyambut anda dengan mengadakan promosi yang menarik. Bermula 25 Ogos (esok) sehingga 30 September depan, anda ditawarkan hadiah bernilai sehingga RM947 apabila membeli telefon pintar Moto.

Dapatkan Incipio Power Pack Moto Mod yang bernilai RM499 apabila anda membeli Moto Z atau Moto Z Play. Malah, untuk kesemua model Moto dan Lenovo akan didatangkan bersama jaminan tambahan selama 12 bulan bernilai RM448 bagi sebarang kerosakan yang tidak sengaja. Ditambah pula, anda juga akan membawa pulang satu pakej hadiah istimewa merupakan kad microSD 16GB, payung, backpack, sarung boleh lipat, pelindung skrin (tempered glass) dan pelindung skrin plastik.

Promosi hebat ini hanya diadakan pada bulan Kemerdekaan, dan pelanggan dinasihatkan segera ke kedai-kedai sah  terpilih yang mengambil bahagian. Layari Facebook Motorola Malaysia  untuk sebarang kemas kini serta berita lanjut.


Tawaran Rebat RM400 Bagi Pembelian Samsung Galaxy Note9 Dilanjutkan Sehingga 28 Febuari 2019

Kemeriahan sambutan Tahun Baru Cina kian dirasakan dan Samsung tidak mahu ketinggalan untuk meraikannya bersama pengguna dan peminat jenama telefon berkenaan. Justeru, Samsung telah melanjutkan tawaran untuk rebat RM400 dengan setiap pembelian Samsung Galaxy Note9 sehingga 28 Febuari ini.

Tawaran ini tersedia bagi kesemua pilihan warna Galaxy Note9 sama ada dalam warna Ocean Blue, Midnight Black dan Metallic Copper. Disertakan sekali dengan 128GB atau 512GB storan dalaman.

Tawaran ini tertakluk kepada siapa cepat dia dapat. Jadi ayuh ke Samsung Experience Stores atau pengedar sah untuk menikmati tawaran ini. Anda juga boleh membelinya secara atas talian.

Bagi mendapatkan maklumat yang lebih terperinci mengenai tawaran ini, bolehlah melayari laman sesawang Samsung.

Baca juga:


Sony Xperia XA2, Xperia XA2 Ultra Dan Xperia L2 Akan Dijual Bermula 9 Februari Ini

Sony baru sahaja mendedahkan tiga model baharunya iaitu Xperia XA2, Xperia XA2 Ultra dan juga Xperia L2 dalam acara CES 2018 yang berlangsung pada awal Januari 2018 yang lalu. Tidak sampai sebulan, Sony Mobile Malaysia dilihat telah membawakan khabar baik apabila telah melancarkan ketiga-tiga model ini untuk pasaran di Malaysia.

Di dalam majlis pelancaran yang diadakan baru-baru ini, Sony Mobile Malaysia turut mengumumkan harga jualan rasmi ketiga-tiga model ini iaitu Sony Xperia XA2 akan dijual pada harga RM1299, Xperia XA2 Ultra pula dijual pada harga RM1999, dan Sony Xperia L2 berharga RM999. Sungguhpun begitu, pengguna yang berminat hanya boleh memilikinya bermula 9 Februari 2018 nanti.

Untuk model Sony Xperia XA2 Ultra, sesi pra-tempah boleh dibuat mulai 20 Januari hingga 31 Januari ini dan pembeli berpeluang untuk mendapatkan hadiah percuma bernilai RM600. Hadiah yang akan diterima termasuklah rebat tunai RM200, pengecas pantas UCH12W, jaminan waranti lanjutan 1+1 tahun, sarung pelindung lut sinar dan juga pelindung skrin nano.

Sony Xperia XA2 Ultra dan Xperia L2 boleh dibeli melalui semua kedai Sony dan juga pengedar yang sah, manakala Sony Xperia XA2 pula hanya boleh dibeli di pusat atau kedai Sony yang terpilih sahaja.